title: संभाजी भिडे

text: भिडे गुरुजी अत्यन्त साधारण तरीके से जीवन बिताते हैं। वो ब्रह्मचारी जीवन में राहते हें। उनके खाने और रहने का इंतज़ाम उनके कार्यकर्ताओं (धारकरी) के ज़िम्मे रहता है। वह सफ़ेद रंग का एक धोती-कुर्ता पहनते हैं और चप्पल नहीं पहनते हैं। एक त्यागी का जीवन और उनका जीवन एक ही हे। उनके श्लोक बहोत लोगोंको पसंद आते हैं।


title: परजीविजन्य रोग

text: प्राणिजगत् के अनेक जीवाणु मानव शरीर में प्रविष्ट हो उसमें वास करते हुए उसे हानि पहुँचाते, या रोग उत्पन्न करते हैं। व्यापक अर्थ में, विषाणु, जीवाणु, रिकेट्सिया (Rickettsia), स्पाइरोकीट (Spirochaeta), फफूँद और जन्तुपरजीवी द्वारा उत्पन्न सभी रोग परजीवीजन्य रोग माने जा सकते हैं, परन्तु प्रचलित मान्यता के अनुसार केवल जन्तुपरजीवियों द्वारा उत्पन्न विकारों को ही 'परजीवीजन्य रोग' (Parasitic Diseases) के अंतर्गत रखते हैं।


title: परजीविजन्य रोग

text: प्राणिजगत् में दो प्रकार के जीव, एककोशिक और बहुकोशिक, होते हें। एककोशिक जीव प्रोटोज़ोआ (Protozoa) हैं, जो एक कोशिका में ही सभी प्रकार के जीवनव्यापार संपन्न कर लेते हैं। बहुकोशिक जीव मेटाज़ोआ (Metazoa) हैं, जिनमें प्रत्येक कार्य के लिये अलग अलग कोशिकासमूह होता है। संसार में जीवजंतुओं की संख्या बहुत अधिक है, परन्तु इनमें से कुछ ही परजीवी होते हैं, जो दूसरे प्राणी की कमाई पर जीते हैं। यह आवश्यक नहीं कि सभी परजीवी रोगकारक हों। परजीवी निम्नलिखित चार प्रकार के हो सकते हैं :


title: परजीविजन्य रोग

text: रोगकारक परजीवी के शरीर में प्रविष्ट होने पर रोग उत्पन्न हो, यह अनिवार्य नहीं है, रोगकारिता और रोग का रूप तथा मात्रा परजीवी की जाति, परपोषी की जाति और व्यक्तित्व पर निर्भर है। किसी व्यक्ति में एक परजीवी कोई लक्षण उत्पन्न नहीं करता, किंतु वही दूसरे व्यक्ति में एक परजीवी कोई लक्षण उत्पन्न नहीं करता, किंतु वही दूसरे व्यक्ति में तीव्र अतिसार या यकृत का फोड़ा पैदा कर सकता है। सामान्य: परजीवी मानव जाति में वर्ण या आयुभेद नहीं करते, फिर भी जिस भूभाग में कोई परजीवी विशेष रूप से पाया जाता है वहाँ के निवासी उसके अभ्यस्त हो जाते हैं, परंतु उस क्षेत्र के नवागंतुक जन परजीवी हलके से आक्रमण से भी गंभीर रूप से त्रस्त हो जाते हैं। कुछ परजीवी बच्चों को विशेष रूप से कष्ट देते हैं, जैसे सूत्रकृमि।


title: परजीविजन्य रोग

text: कुछ परजीवी अपने परपोषी के रूप में केवल मानव शरीर ही पसंद करते हैं, जैसे मलेरिया के रोगाणु, अंकुशकृमि, शिस्टोसोमा हिमेटोबियम आदि। कुछ परजीवी आदमी और पालतू पशु दोनों ही में रहना पसंद करते हैं, जैसे एंडमीबा मनुष्य, बंदर, बिल्ली, चूहे और कुत्ते में, केंचुआ मनुष्य और शूकर में तथा बौना फीताकृमि मनुष्य चूहों और मूषकों में रहता है।


title: परजीविजन्य रोग

text: परजीवीजन्य रोगों के अध्ययन में मनुष्य को पीड़ित करनेवाले सभी परजीवियों का विस्तार से अध्ययन किया गया है। फलस्वरूप परजीवीविज्ञान ने चिकित्साविज्ञान की एक उपशाखा के रूप में अपना विशिष्ट स्थान बना लिया है। इस विज्ञान की भी दो शाखाएँ हैं :


title: परजीविजन्य रोग

text: प्रोटोज़ोआ एककोशिक प्राणी हैं, जो रचना और क्रिया की दृष्टि से अपने आपमें पूर्ण हैं। इनकी कोशिका के दो भाग होते हैं : कोशिकाद्रव्य और केंद्र। कोशिकाद्रव्य के दो भाग होते हैं : बहिर्द्रव्य और अंतर्द्रव्य। बहिर्द्रव्य रक्षा, स्पर्शज्ञान और संचलन का कार्य करता है तथा अंतर्द्रव्य पोषण एवक प्रजनन का। बहिर्द्रव्य से विभिन्न वंशों में भिन्न प्रकार के संचलन अंग बनते हैं, यथा कूटपाड, कशाभ, रोमाभ आदि। बहिर्द्रव्य से ही आकुंची धानी, पाचनसंयंत्र के आद्यरूप (यथा मुख, कंठ आदि) और सिस्ट की दीवार आदि बनती है। कुछ प्रोटोज़ोआ द्विकेंद्री होते हैं। प्रजनन अलिंगी तथा लैगिक दोनों ही प्रकार से होता है। अलिंगी तथा लैगिक दोनों ही प्रकार से होता है। अलिंगी प्रजनन द्विविभाजन द्वारा तथा लैगिक दोनों ही प्रकार से होता है। अलिंगी प्रजनन द्विविभाजन द्वारा तथा लैंगिक प्रजनन के लिये नरमादा युग्मक बनते हैं। युग्मक के संयोग से युग्मज बनता है, जो बड़ी संख्या में उसी प्रकार के जीवों को जन्म देता है जिस प्रकार के युग्मक थे। प्रोटोज़ोआ परजीवी जीवनचक्र की दृष्टि से दो प्रकार के होते हैं : एक वे जो केवल एक ही परपोषी में जीवनचक्र पूर्ण करते हैं, जैसे एंडमीबा, दूसरे वे हैं जो अपना जीवनचक्र दो परपोषियों में पूर्ण करते हैं, जैसे मलेरिया या कालाजार के रोगाणु आदि। प्रोटाज़ोआ के निम्नलिखित वर्ग रोगकारक हैं :


title: परजीविजन्य रोग

text: कूटपाद द्वारा संचरित इस वर्ग के जीव द्विविभाजन द्वारा वंशवृद्धि करते हैं। इनके जीवनचक्र में पाँच अवस्थाएँ होती हैं :


title: परजीविजन्य रोग

text: इस वर्ग के जीव अधिकतर परपोषी की आँतों में रहते हैं, किंतु एंडमीबा जिंजिवैलिस (Entamoeba gingivalis) मसूड़ों में रहना पसंद करता है। इस वर्ग के जीवों में केवल एंडमीबा हिस्टोलिटिका की रोगकारक परजीवी है। यह अमीबिक पेचिश, यकृतशोथ और यकृत में फोड़ा आदि रोग उत्पन्न करता है।


title: परजीविजन्य रोग

text: एंडमीबा हिस्टोलिटिका (Entamoeba histolytica) - यह परजीवी संसार के सभी प्रदेशों में पाया जाता है। ऐसा अनुमान है कि संसार के दस प्रतिशत मनुष्यों में ये परजीवी निवास करते हैं, यद्यपि इन लोगों में से कुछ ही पीड़ित होते हैं। यह ऊतक परजीवी है। इसका आकार २० से ४० माइक्रॉन होता है और इसके अंतर्द्रव्य में बहुधा लोहिताणु, पूयकोशिकाएँ तथा ऊतक-मलबा दिखाई देता हैं। प्रकृति में मनुष्य और बंदर इसके परपोषी हैं। इसका प्रकार गंदे हाथों, दूषित भोजन और जल, कचरे, मक्खी तथा रागी के संपर्क से होता है। अमीबा परपोषी की बड़ी आँत में यह फ्लास्क के आकार के व्रण बनाता है, जिनका मुँह पिन की नोक सा छोटा होता है और आँत में खुलता है। अन्तःकला का संलयन करके ये परजीवी अधःश्लेष्मल परतों में और वहाँ से अरीयक्षत करते हुए पेशीय परत तक पहुँच जाते हैं। कभी कभी रक्तप्रवाह अवरुद्ध कर ये पेशीय परत को भी नष्ट कर देते हैं। फलस्वरूप पेट-झिल्ली-शोथ, आंत्रबेधन, फोड़ा आदि गंभीर उपद्रव हो सकते हैं अमीबा द्वारा रक्तकोशिकाओं के कटाव के कारण रक्तस्त्राव होता है और खूनी आँवयुक्त पेचिश की शिकायत पैदा होती है। इसके प्रथम आक्रमण अंधांत्र और मलाशयसधिस्थल पर होते हैं। आगे चलकर संपूर्ण बृहद आंत्र आक्रांत्र हो जा सकती है। कभी कभी अमीबा आँत्रयोजनी (mesentric) शिरिका (venules) में घुसकर यकृत, फुफ्फुस, मस्तिष्क आदि अंगों में जा पहुँचता है। यकृत में उपनिवेश बनाकर यह यकृतशोथ और यकृत फोड़ा सी गंभीर दशाएँ उत्पन्न करता है।


title: परजीविजन्य रोग

text: इसका निदान यंत्र द्वारा मलाशय, वक्रांत्र के दर्शन और मलपरीक्षा द्वारा किया जा सकता है। इलाज के लिये अनेक प्रकार की ओषधियों का उपयोग किया जाता है, यथा एमेटीन, कुरची, ऐसिटासलि, कार्बरसन, यात्रेन, मिलिबिस, वायोफार्म, डाइडोक्विन, क्लोरोक्विन, कामाक्विन, टेरामायसिन, ईथ्राोिमायसिन आदि।


title: परजीविजन्य रोग

text: इस वर्ग के जीवों के शरीर पर डोरेनुमा लंबे एकाधिक कशाभ होते हैं, जो इन्हें सचल बनाते हैं। निवास की आदतों के आधार पर इनके दो उपवर्ग किए गए हैं :


title: परजीविजन्य रोग

text: (१) प्रोटोमोनाडिडा - इसमें (क) काइलोमैस्टिक्स मेस्निलाई (Chilomastix mesnili) अंधांत्रवासी, ट्राइकॉमोनैस हॉमिनिस (Trichomonas hominis) शिष्टांत्र में, ट्राइकॉमोनैस टेनैक्स (Trichomonas tenax) दाँत और मसूड़ों में तथा ट्राइकोमोनैस वेजाईनैलिस (Trichomonas vaginalis) योनि में रहते हैं। अंतिम परजीवी योनिशोथ तथा श्वेत प्रदर कारक है।


title: परजीविजन्य रोग

text: (२) डिप्लोमोनाडिडा - इस गण में एक परजीवी वंश है, जिआर्डिया (Giardia) इंटेस्टाइनैलिस। यह ग्रहणी (duodenum) में निवास करता है। इसकी उपस्थिति आंत्रक्षोभकारी है और इसके कारण बहुधा अतिसार हो जाता है। निदान के लिये मल में इसके सिस्ट देखे जा सकते हैं। मेपाक्रिन (mepacrine) कामाक्विन, प्रभृति औषधियाँ इससे मुक्ति दिलाती हैं।


title: परजीविजन्य रोग

text: इसके अन्तर्गत दो वंश हैं : ट्राइपैनोसोमा (Trypanosoma) और लीश्मेनिआ (Leishmania)। इनके जीवन के दो चक्र चलते हैं, कीड़ों की आँत में और मनुष्य या पशु में। एक चक्र में ये कशाभयुक्त और दूसरे में कशाभहीन होते हैं। कशाभयुक्त ट्राइपैनोसोमा में उर्मिलकला विशेष रूप से ध्यान अकर्षित करती है। ट्राइपैनोसोमा अ्फ्रीका और दक्षिणी अमरीका में पाए जाते हैं।


title: परजीविजन्य रोग

text: शरीर में रक्तपायी कीटों के दंश से प्रविष्ट हो ये रक्तप्रवाह में बहते हैं। यहाँ से ये लसिकाग्रंथियों में प्रविष्ट होते हैं। बाद में केंद्रीय तंत्रिका संस्थान पर भी आक्रमण करते हैं। ये परजीवी कोशिकाओं में प्रवेश नहीं कर पाते और अंत: कोशिका अवकाश में ही रहते हैं। इनके शरीर से उत्सर्जित चयापचयन के पदार्थों के कारण विषमयता तथा कोशिकाशोथ होता है। ये निद्रा रोग (sleeping sickness) और चागाज़ (chagas) रोग उत्पन्न करते हैं। रक्त में परजीवी के प्रदर्शन से निदान होता है। इलाज में ट्रिपार्समाइड, मेलासेंन, मेलबी, बायर २०५, पेंटामिडीन, ऐंटिमनी मेलामिनिल आदि का उपयोग होता है। इनके उन्मूलन के लिये कीटनाशकों का उपयोग हो रहा है। मनुष्य में निम्नलिखित चार प्रकार के ट्राइपैनोसोमा पाए जाते हैं :


title: परजीविजन्य रोग

text: कालाजार भारत, चीन, अफ्रीका और उत्तरी यूरोप में होता है। भारत में कालाजार का प्रसार बंगाल, बिहार, उड़ीसा और मद्रास तथा उत्तर प्रदेश में लखनऊ से पूरब के क्षेत्र में है। "दिल्ली का फोड़ा" लखनऊ से पश्चिम में होता है। भारत के अलावा यह मध्य एशिया और अफ्रीका में भी होता है। उल्लेखनीय बात यह है कि कालाजार और दिल्ली का फोड़ा दोनों एक ही क्षेत्र में एक साथ नहीं मिलते। इसपंडिया नाक और मुँह की त्वचा और श्लेष्मिक कला का रोग है। यह मध्य तथा दक्षिणी अमरीका में होता है।


title: परजीविजन्य रोग

text: कालाजार परजीवी का कशाभहीन रूप मनुष्य में और कशाभी रूप संवाहक कीट सैंडफ्लाई (sandflv) में मिलता है। मानव शरीर में ये परजीवी जातक-अंत:कला-तंत्र की कोशिकाओं में निवास करते हैं। ये द्विविभाजन द्वारा वंशवृद्धि करते हैं। संख्या अधिक होने पर कोशिका फट जाती है और परजीवी नई कोशिकाओं में प्रवेश करते हैं मुक्त परजीवियों का भक्षण करने के लिये रक्त में बृहद्भक्षकों की संख्यावृद्धि होती है। परजीवी विशेष रूप से अस्थिमज्जा, यकृत और प्लीहा में पाए जाते हैं। परजीवियों से अवरुद्ध मज्जा में रक्तकोशिकाओं का निर्माण कम हो जाता है, जिससे रक्तहीनता तथा श्वेताणुह्रास होता है। कालाजार में अंड्यूलेट ज्वर (undulant fever, दो बार चढ़नेवाला बुखार), पीलिया, दुर्बलता, कृशता, अतिसार, निमोनिया, मुँह की सड़न (cancrum oris) तथा अन्य उपसर्यों के आक्रमण होते हैं। रोग की प्रगति के साथ प्लीहा बढ़ती है तथा यकृत के आकार में भी वृद्धि होती है। भारत में कालाजार की संवाहिका है फ्लिबॉटोमस अर्जेटिपीज़ (Phlebotomus argentepes) नामक सैंडफ्लाई (बालूपक्षिका)। कालाजार का निदान रक्तपरीक्षा द्वारा होता है। इसकी चिकित्सा में ऐटिमनी के यौगिकों का उपयोग होता है। इनमें से एक यूरिया स्टिवामीन का आविष्कार भारतीय वैज्ञानिक तथा चिकित्सक, डॉ॰ उपेंद्रनाथ ब्रह्मचारी, ने किया। सैंडफ्लाई के उन्मूलन से कालाजार का वितरण संभव है और एतदर्थ डी.डी.टी. गेमाक्सेन आदि कीटनाशकों का उपयोग होता है।


title: परजीविजन्य रोग

text: ये संचलनांगविहीन परजीवी हैं। इनके जीवनचक्र के दो भाग होते हैं, लैगिक तथा अलिंगी। अलिंगी या खंडविभाजन चक्र मध्यस्थ परपोषी मनुष्य में तथा लैगिक या बीजाणुजनन चक्र मादा ऐनॉफ़िलीज़ (Anopheles), निश्चित परपोषी में अन्य वंश भी हैं, जो आँतों में वास करते हैं।


title: परजीविजन्य रोग

text: मलेरिया ज्वर का निदान रक्त में उपस्थित परजीवियों को पहचान कर किया जाता है। उपचार के लिये मलेरिया विनाशक ओषधियों की लंबी कतार उपलब्ध है। विश्वव्यापी मलेरिया उन्मूलन कार्यक्रम के फलस्वरूप संसार के सभी भागों से मलेरिया अब लुप्तप्राय है।


title: परजीविजन्य रोग

text: इस वर्ग के परजीवी का शरीर रोमाभ (सिलिया) से ढँका रहता है। इन्हीं के त्वरित कंपन से ये गतिशील होते हैं। इस वर्ग में एक ही परजीवी जाति है, वैलेटिडियम कोलाई (Balantidium coli)। ऊष्ण कटिबंध के देशों में यह पेचिश और अतिसार उत्पन्न करता है। एक ही परपोषी में जीवनचक्र की दोनों अवस्थाएँ, पोषबीजाणु और सिस्ट, मिलती हैं। वै. कोलाई अंडाकार, ७० - ४० माइक्रॉन आकार का प्राणी है। कोशिका के एक सिरे पर श्राद्यरूप मुख और कीपाकार कंठ होता है और दूसरे छोर पर मलद्वार का छिद्र होता है। कोशिका में बृहत् और लघु दो केंद्र होते हैं। वंशवृद्धि द्विविभाजन और संयुग्मन द्वारा होती है। वै. कोलाई सामान्य: शूकरों और बंदरों में निवस करता है। मनुष्य यदा कदा इसका परपोषी बनता है।


title: परजीविजन्य रोग

text: बहुकोशिक, द्विपार्श्व सममित, कृमि परजीवी तीन भ्रूणीय परतों से निर्मित जीव होते हैं। कृमियों के पाँच संघ हैं :


title: परजीविजन्य रोग

text: निमैटोमॉर्फ़ा के एक वर्ग गॉर्डीयासी (Gardiacea) में "केश सर्प' होते हैं, जो मूलत: टिड्डों के परजीवी है और यदा-कदा मानव वमन में देखे गए हैं। ऐकैथोसेफाला कँटीले शिरवाले कृमि होते हैं, जो मनुष्य में बिरले ही पाए जाते हैं। ऐनेलिडा संघ में एक वर्ग है, हाइरूडीनिया (Hirudinea), जिसके अंतर्गत विविध प्रकार की जोंकें (लीच) आती हैं।


title: परजीविजन्य रोग

text: ये चपटे, पत्ती या फीते से सखंड जीव है, जो अधिकतर उभयलिंगी होते हैं। इनकी आहारनाल अपूर्ण या लुप्त होती है तथा देहगुहा नहीं होती। इस संघ के परजीवियों का विवरण निम्नलिखित है :


title: परजीविजन्य रोग

text: इस उपवर्ग के जीव फीते सदृश होते हैं, ये चंद मिलिमीटर से कई मीटर तक लंबे हाते हैं। वयस्क कृमि परपोषी में पाए जाते हैं। इनके शरीर के तीन भाग होते हैं :


title: परजीविजन्य रोग

text: इनका जननतंत्र अत्यंत विकसित होता है और प्रत्येक खंड में एक संपूर्ण जननतंत्र होता है। परिपक्व खंडों से भारी संख्या में संसेचित अंडे निकलते हैं। इस उपवर्ग के कृमियों का जीवनचक्र जटिल होता है। कुछ मुख्य कृमियों का परिचय निम्नलिखित है :


title: परजीविजन्य रोग

text: इस वर्ग के पर्णवत कृमियों को "फ्लूक' या पर्णाभ कहते हैं। इनके शरीर में खंड नहीं होते। शिस्टोसोमा (Schistosoma) के अलावा अन्य सदस्य उभयलिंगी होते है। इनमें अग्रचूषक और पश्चचूषक होते हैं। देहगुहा नहीं होती। आहारनाल अपूर्ण होती है। इनमें मलद्वार नहीं होता। ये अंडज होते हैं। इस वर्ग के कुछ प्रमुख सदस्य ये हैं :


title: परजीविजन्य रोग

text: यह लंबे, बेलनाकर, खंडहीन शरीरवाले प्राणी हैं, जिनमें नर और मादा अलग होते हैं, आहारनाल पूर्ण होती है और देहगुहा वर्तमान होती है। इनके अंडों को वयस्क बनने में लार्वा की चार अवस्थाएँ पार करनी पड़ती हैं। इस संघ के जीवन ५ मिमी. से १ मीटर तक लंबे होते हैं। ये अंडज, जरायुज या अंडजरायुज होते हैं। संघ के अधिकतर परजीवी मनुष्य में ही अपना जीवनचक्र पूर्ण करते हैं। फाइलेरिया और गिनीवर्म, जिन्हें मध्यस्थ परपोषी की आवश्यकता होती है, इसके अपवाद हैं। मानव शरीर में ये चार प्रकार से प्रविष्ट होते हैं : (१) खानपान से, अर्थात् संसेचित अंडों से युक्त भोजन से, जैसा केंचुआ, नेमाटोडा आदि के संक्रमण में होता है, या लार्वा संवाही साइक्लोप्स (cyclops) से युक्त जल को पीने से, या ट्रिकिनेल्ला (Trichinella) के मिस्टयुक्त मांस के भक्षण से, (२) त्वचाभेदन द्वारा, जैसे अंकुश कृमि प्रविष्ट होते हैं, (३) कीटवंश से, जैसे फाइलेरिया के कृमि प्रवेश करते हैं एवं (४) श्वास द्वारा धूल के साथ उड़ते अंडों के शरीर में प्रवेश करने से, जैसा केंचुआ या सूत्रकृमि के संक्रमण में होता है। इस संघ के कुछ प्रमुख गोलकृमियों का संक्षिप्त परिचय इस प्रकार है :


title: परजीविजन्य रोग

text: इन सभी परजीवी कृमियों द्वारा उत्पन्न रोगों के उपचार के लिये अनेक कृमिनाशक ओषधियाँ उपलब्ध हैं। इनमें से परजीवी विशेष के लिये उचित ओषधि का चयन गुणी चिकित्सक का काम है। कुछ प्रमुख ओषधियाँ निम्नलिखित हैं :


title: गुजरी महल (हिसार)

text: हरियाणा के हिसार में स्थित गुजरी प्रेम महल की खोज फिरोज शाह तुगलक ने की थी । इसको 8 वी सदी का माना जाता है।इस महल को 1354 ई. मे खोजा गया था। यह फिरोज शाह महल का भाग है। हिसार शहर एक दुर्ग के अंदर एक दीवारों के बंदोबस्त के बीच बसा था जिसमें चार दरवाजे थे, दिल्ली गेट, मोरी गेट, नागौरी गेट और तलाकी गेट। महल में एक मस्जिद है जिसका नाम 'लाट की मस्जिद' है। यह लगभग 20 फुट ऊंची बलुआ पत्थर के स्तंभों से बनाई गयी है।


title: गुजरी महल (हिसार)

text: ध्यातव्य है कि हिसार को फ़िरोज़ शाह तुग़लक़ के समय से 'हिसार' कहा जाने लगा, क्योंकि उसने यहां हिसार-ए-फ़िरोज़ा नामक दुर्ग बनवाया था।


title: गुजरी महल (हिसार)

text: महज़ दो साल में बनकर तैयार हो गया। गुजरी महल में काला पत्थर इस्तेमाल किया गया है। महल की स्थापना के लिए फ़िरोज़ शाह तुग़लक़ ने क़िला बनवाया। दीवान-ए-आम के पूर्वी हिस्से में स्थित कोठी फ़िरोज़ शाह तुग़लक़ का महल बताई जाती है। इस इमारत का निचला हिस्सा अब भी महल-सा दिखता है। फ़िरोज़ शाह तुग़लक़ के महल की बगल में लाट की मस्जिद है। अस्सी फ़ीट लंबे और 29 फ़ीट चौड़े इस दीवान-ए-आम में सुल्तान कचहरी लगाता था। महल के खंडहर इस बात की निशानदेही करते हैं कि कभी यह विशाल और भव्य इमारत रही होगी।


title: गुजरी महल (हिसार)

text: फ़िरोज़ शाह तुग़लक़ दिल्ली सल्तनत में तुग़लक़ वंश का शासक था। फ़िरोजशाह तुग़लक़ का जन्म १३०९ को हुआ।उसका शासन १३५१ से १३८८ तक रहा। उसने अपने शासनकाल में ही चांदी के सिक्के चलाये। वह मुहम्मद तुग़लक़ का चचेरा भाई एवं सिपहसलार 'रजब' का पुत्र था। मुहम्मद तुग़लक़ की मुत्यु के बाद 23 मार्च 1351 को फ़िरोज़ तुग़लक़ का राज्याभिषक थट्टा के निकट हुआ। पुनः फ़िरोज़ का राज्याभिषेक दिल्ली में अगस्त, 1351 में हुआ। सुल्तान बनने के बाद फ़िरोज़शाह तुग़लक़ ने सभी क़र्ज़े माफ कर दिए, जिसमें 'सोंधर ऋण' भी शामिल था, जो मुहम्मद तुग़लक़ के समय किसानों को दिया गया था। फ़िरोज शाह कट्टर सुन्नी धर्मान्ध मुस्लिम था।


title: भुंई आमला

text: भुंई आंवला (वानस्पतिक नाम: "Phyllanthus niruri") अथवा भुंई आमला अथवा भूआमलकी एरन्ड कुल का लगभग 1.5 फीट से 2 फीट ऊंचा एक वर्षीय पौधा होता है जो बरसात के समय खेतों में खरपतवार के रूप में स्वयंमेव उगता दिखाई देता है। यद्यपि आंवला की तुलना में यह पौधा बहुत छोटा होता है परन्तु आवंला के पौधे जैसे पत्तों तथा पत्तों के पीछे छोटे-छोटे आंवला जैसे फल लगने के कारण संभवतया इसको जमीन का आंवला अथवा 'भुंई आमला' कहा जाता है। अधिकांशतः बंजर जमीनों के साथ-साथ खेतों में वर्षा ऋतु में खरपतवार के रूप में उगने वाले पौधे भुंई आमला का उत्पत्ति स्थल अमेरिका माना जाता है।


title: भुंई आमला

text: भुंई आमला का सम्पूर्ण पंचांग (जड़, तना, पत्ती, पुष्प, फल) औषधीय उपयोग का होता है। भारतवर्ष में यह लगभग सभी क्षेत्रों में बहुतायत में खरपतवार के रूप में मिलता जिसे लोक परंपराओं के अनुसार लीवर से संबंधित विकारों विशेषतया पीलिया तथा हैप्टीटाइटस-बी के उपचार हेतु प्रयुक्त किया जाता है। इसके पत्तों में पौटाशियम की काफी अधिक मात्रा (लगभग 0.83 प्रतिशत) होने के कारण यह काफी अधिक मूत्रल (Diuretic) है। लीवर संबंधी विकारों के साथ-साथ भुंई आमला बुखार, मधुमेह, घनोरिया, आंखों की बीमारियों, खुजली तथा चर्मरोगों, फोड़ों, पेशाब से संबंधित विकारों जैसे पेशाब में खून आना, पेशाब में जलन होना आदि के उपचार हेतु भी प्रयुक्त किया जाता है। इसकी जड़ों से उपयोगी टांनिक बनाया जाता है। इसकी जड़े कब्ज में प्रयुक्त की जाती हैं। इसके मुख्य घटक फाइलेन्थिन तथा हाईपोफाइलेन्थिन हैं तथा इसकी सूखी शाक में फाइलेन्थिल तत्व की मात्रा 0.4% से 0.5% तक होती है। निःसंदेह भुंई आवला काफी अधिक औषधीय उपयोग का पौधा है विशेष रूप से हैप्टीटाइस-बी जैसी जानलेवा बीमारियों के उपचार में प्रभावी सिद्ध होने के कारण इस पौधे की उपयोगगिता और भी बढ़ गई है।


title: भुंई आमला

text: यद्यपि अभी तक भुंई आवला प्राकृतिक रूप से ही काफी मात्रा में प्राप्त हो जाता रहा है तथा बड़े स्तर पर इसके कृषिकरण हेतु प्रयास नहीं किए गए हैं। परन्तु इसकी उपयोगिता तथा मांग को देखते हुए इसके कृषिकरण की आवश्यकता महसूस हो रही है क्योंकि अभी तक इसका बड़े स्तर तक कृषिकरण नहीं हो पाया है, इसका कृषिकरण काफी आसान है, यह काफी कम अवधि की फसल है, अतः इसकी खेती किसानों के लिए व्यवसायिक रूप से काफी लाभकारी सिद्ध हो सकती है। इसकी औषधीय उपयोगिता को देखते हुए इसके बाजार के निरंतर बढ़ते जाने की पर्याप्त संभावनाएं प्रतीत हो रही हैं।


title: संदेहवाचक वाक्य

text: संदेहवाचक वाक्य वह वाक्य होते हैं जिन में संदेह (शंका) के साथ बात करते हैं और अनुमान लगाया जाता है कि वह होने कि संभावना है। जैसे: आज वर्षा हो सकती है।


title: नेमार

text: नेय्मर डा सिल्वा सैंटोस जुनिओर (; ५ फ़रवरी 1992में जन्म) सामान्यतः नेय्मर के रूप में जाने जाते हैं, लीग 1 में फ्रेंच क्लब पेरिस सेंट-जर्मेन के लिए खेलने वाले ब्राजील के एक फुटबॉल खिलाड़ी है।


title: नेमार

text: नेय्मर अपनी शुरुआती उम्र में ही सैंटोस में प्रमुखता में आये, जहां उन्होंने १७ साल की उम्र में अपनी पेशेवर शुरुआत की। उन्होंने क्लब को लगातार दो कैम्पियोनाटो पॉलिस्टा चैम्पियनशिप, एक कोपा डू ब्रासील और २०११ कोपा लिबर्टाडोरस को जीतने में मदद की, जो की सैंटोस का १९६३ के बाद से पहला महाद्वीपीय खिताब था। नेय्मर ने २०११ और २०१२ में दक्षिण अमेरिकी फुटबॉलर पुरस्कार जीता, जिसके बाद वह बार्सिलोना के साथ शामिल हो गए। लियोनेल मेस्सी और लुइस सुआरेज़ के साथ बारसा के हमला करने वाले त्रिक के हिस्से के रूप में, उन्होंने २०१४-१५ के सीज़न में ला लीगा, कोपा डेल रे, और यूईएफए चैंपियंस लीग का महाद्वीपीय त्रयी को जीता, जिसके बाद उन्होंने अगले वर्ष घरेलू डबल जीता। वह २०१५ में फीफा बैलोन डी'ओर के लिए तीसरे स्थान पर रहे। अगस्त 2017 में, नेय्मर ने 22.2 करोड़ यूरो (26.3 करोड़ डॉलर) के कीर्तिमान समझौते के बाद बार्सिलोना से पेरिस सेंट-जर्मेन ज्वाइन किया, जिससे वह दुनिया के सबसे महंगे खिलाड़ी बन गए।


title: नेमार

text: १८ साल की उम्र में डेब्यू के बाद से, ब्राजील के लिए ८३ मैचों में ५३ गोल के साथ, नेय्मर अपने राष्ट्रीय टीम के चौथे सबसे ज्यादा गोल करने वाले खिलाड़ी हैं। वह २०११ के दक्षिण अमेरिकी युवा चैम्पियनशिप (जिसमें उन्होंने सबसे ज्यादा गोल दागे थे) और २०१३ फीफा कन्फेडरेशन कप (जहां उन्होंने टूर्नामेंट के सर्वश्रेष्ठ खिलाड़ी के रूप में गोल्डन बॉल जीता था) में ब्राजील की जीत में एक महत्वपूर्ण खिलाड़ी थे। २०१४ फीफा विश्व कप में उनकी भागीदारी चोट की वजह से बीच में रुक गयी थी और २०१५ कोपा अमेरीका में निलंबन की वजह से। अगले साल उन्होंने ब्राज़ील की कप्तानी कर ब्राज़ील को २०१६ ग्रीष्मकालीन ओलम्पिक में स्वर्ण पदक जीताकर पुरूष फुटबॉल को उनका सबसे पहला ओलम्पिक स्वर्ण पदक जितवाने में योगदान दिया।


title: नेमार

text: वह अपनी त्वरण, गति, ड्रिब्लिंग, परिष्करण और दोनों पैरों की क्षमता के लिए जाने जाते हैं। उनकी खेल शैली ने उनके लिए प्रशंसा अर्जित की है। पूर्व दिग्गज ब्राजील खिलाड़ी पेले से उनकी तुलना की जाती है, खुद पेले ने नेय्मर के लिए कहा है की "नेय्मर एक शानदार खिलाड़ी हैं"। पिच से बाहर, वह दुनिया के सबसे प्रमुख खिलाड़ियों में से एक माने जाते हैं। ईएसपीएन के अनुसार, २०१६ में वह विश्व के चौथे सबसे प्रसिद्ध एथलीट थे।


title: नेमार

text: नेय्मर डा सिल्वा सैंटोस जुनिओर का जन्म साओ पाउलो राज्य में स्थित मोगी दास क्रुज़ेस में नेय्मर सैंटोस सीनियर और नादिन दा सिल्वा के परिवार में ५ फ़रवरी १९९२ को हुआ था। उन्होंने अपना नाम अपने पिता से विरासत में लिया, जो एक पूर्व फुटबॉलर थे और अपने बेटे के सलाहकार बन गए जैसे जैसे नेय्मर की प्रतिभा बढ़ने लगी। नेय्मर ने अपने पिता की भूमिका पर टिप्पणी की: "मेरे पिता मेरे पक्ष में मेरी छोटी उम्र से हैं। वह चीजों का, मेरी वित्तीय और मेरे परिवार का ख्याल रखते है।" बड़े होते हुए, नेय्मर ने अपने फुटसल के प्रेम को गली फुटबॉल से जोडा।


title: नेमार

text: २००३ में वह अपने परिवार के साथ साओ विसेंटे स्थानांतरित हो गए, जहां उन्होंने पोर्त्युगीज़ सान्तिस्ता की युवा टीम की तरफ से खेलना शुरू किया। उसके बाद २००३ के आखिर में वह सैंटोस में स्थानांतरित हो गए, जहाँ पे वह सैंटोस एफसी में शामिल हो गए। अपने युवा करियर की सफलता और अतिरिक्त आय के साथ, उनके परिवार ने अपनी पहली संपत्ति खरीदी, विला बेलमिरो के बगल में एक घर। उनकी पारिवारिक जीवन की गुणवत्ता में सुधार हुआ, क्यूंकि १५ की उम्र पे नेय्मर एक महीने में १०,००० रियाल और १६ की उम्र पे हर महीने १२५,००० रियाल कमा रहे थे। 17 साल की उम्र पे उन्होंने अपने पहले पूर्ण व्यावसायिक अनुबंध पर हस्ताक्षर किया, जिसके मुताबिक उन्हें सैंटोस की मुख्य टीम में उन्नत बनाया गया। फिर उन्होंने अपनी पहली प्रायोजनी सौदों पर हस्ताक्षर करना शुरू किया।


title: नेमार

text: नेय्मर ने कम उम्र में ही फुटबॉल खेलना शुरू कर दिया था, जिसके बाद उन्हें २००३ में सैंटोस एफसी के द्वारा अनुबंध दिया गया था। वहां उन्हें सैंटोस की युवा अकादमी में शामिल किया गया था, जो कि कोतिन्हयो, क्लोदोआल्डो, डिएगो, एलानो और एलेक्स जैसे दिग्गज खिलाड़ियों की वजह से जानी जाती है। उन्होंने अपने क्लब करिअर की शुरुआत पेपे, पेले और रॉबिन्ह्यो जैसे खिलाड़ियों के साथ की, वहां उन्हें पेशी नाम से जाना जाता था। युवा अकादमी में उनकी दोस्ती पाउलो हेनरिक गान्सो से हुई। १४ की उम्र में, नेय्मर रियल मैड्रिड की युवा टीम में शामिल होने के लिए स्पेन चले गए, उस समय रियल मेड्रिड के पास रोनाल्डो, ज़िनेदिन जिदेन, डेविड बेखम, रॉबर्टो कार्लोस और रॉबिन्ह्यो जैसे शानदार खिलाड़ी थे।


title: तोरई

text: तोरई, तोरी या तुराई (वैज्ञानिक नाम : Luffa acutangula) एक लता है जिसके फल सब्जी बनाने के काम आते हैं, इसे भारत के कुछ राज्यों में "झिंग्गी" या "झींगा" भी कहा जाता है। शिवनगर,मिथिला,बिहार में इसे झिमनी कहा जाता है।यह रक्त वर्धक तथा फाइबर एवं विटामिन्स से भरपूर एक पौष्टिक सब्जी है। यह वर्षा ऋतु में पैदा होती है।


title: तोरई

text: तोरई बेल वाली फसल है, जो जायद तथा खरीफ ऋतु में सफलतापूर्वक देश के कई स्थानों में लगायी जाती है। इसके नर व मादा पुष्प एक ही बेल पर अलग-अलग स्थान पर तथा अलग-अलग समय पर खिलते हैं। नर पुष्प पहले तथा गुच्छों में लगते हैं जबकि मादा पुष्प बेल की पार्श्र्व शाखाओं पर व अकेले लगते हैं। पुष्प का रंग चमकीला पीला एवं आकर्षक होता है। मादा पुष्प के निचले भाग में फल की आकृतियुक्त अण्डाशय होता है जो निषेचन के पश्चात फल का निर्माण करता है। पुष्प सांयकाल में 5 से 8 बजे के दौरान खिलते हैं। पुष्पन के दौरान नर पुष्पों से जीवित व सक्रिय परागकण प्राप्त होते हैं, साथ ही मादा पुष्पों की वर्तिकाग्र निषेचन के लिए अत्यधिक सक्रिय होती है। तुरई मे परपरागण द्वारा निषेचन होता है जो मुख्यत: मधुमक्खियों द्वारा सम्पन्न होता है।


title: तोरई

text: यह मुलायम गाढ़े हरे रंग की तोरई (वैज्ञानिक नाम : "Luffa Aegyptiaca" ) है जो पूरे भारतीय उपमहाद्वीप में उगाई जाती है। पकने के बाद इसका फाइबर कठोर हो जाता है, अतः यह फिर खाने योग्य नही रहती किन्तु कठोर फाइबर के कारण इसका उपयोग रगड़कर बर्तनों आदि की सफाई में उपयोग में लाया जाता है। पालतू पशुओं की त्वचा की सफाई में भी पकी तोरई का इस्तेमाल होता है। कच्ची हरी तोरई में विटामिन्स की भरपूर मात्रा होती है, इसके अधिक सुपाच्य होने के कारण हर आयु के मनुष्य व रोगी इसे पौष्टिक आहार के रूप में प्रयोग में लाते हैं। भारतवर्ष में घिया तोरई की प्राजाति बहुत अधिक प्रचलित है।


title: होलिका

text: होलिका हिरण्याक्ष एवं हिरण्यकसिपु नामक दैत्यों की बहन और कश्यप ऋषि और दिति की कन्या थी । जिसका जन्म जनपद- कासगंज के सोरों शूकरक्षेत्र नामक स्थान पर हुआ था।


title: होलिका

text: होलिका हिरण्याक्ष और हिरण्यकश्यप नामक योद्धा की बहन और प्रह्लाद, अनुह्लाद, सह्लाद और ह्लाद की बुआ थी। साथ ही ये महर्षि कश्यप और दिति की कन्या थी। इसका जन्म जनपद- कासगंज के सोरों शूकरक्षेत्र नामक पवित्र स्थान पर हुआ था। उसको यह वरदान प्राप्त था कि वह आग में नहीं जलेगी। इस वरदान का लाभ उठाने के लिए विष्णु-विरोधी हिरण्यकश्यप ने उसे आज्ञा दी कि वह प्रह्लाद को लेकर अग्नि में प्रवेश कर जाए, जिससे प्रह्लाद की मृत्यु हो जाए। होलिका ने प्रह्लाद को लेकर अग्नि में प्रवेश किया। ईश्वर कृपा से प्रह्लाद बच गया और होलिका जल गई। होलिका के अंत की खुशी में होली का उत्सव मनाया जाता है।


title: २०१० से प्रारंभ होने वाली अरब जगत की क्रांतिकारी लहर

text: मध्य पश्चिमी एशिया एवं उत्तरी अफ्रीका में श्रृखंलाबद्ध विरोध-प्रदर्शन एवं धरना का दौर २०१० मे आरंभ हुआ, इसे अरब जागृति, अरब स्प्रिंग या अरब विद्रोह कहतें हैं। अरब स्प्रिंग, क्रान्ति की एक ऐसी लहर थी जिसने धरना, विरोध-प्रदर्शन, दंगा तथा सशस्त्र संघर्ष की बदौलत पूरे अरब जगत के संग समूचे विश्व को हिला कर रख दिया।


text: इसकी शुरूआत में १८ दिसम्बर २०१० को (Md. Bouazizi) के आत्मदाह के साथ हुई। इसकी आग की लपटें पहले-पहले अल्जीरिया, , और पहुँची जो शीघ्र ही पूरे अरब लीग एवं इसके आसपास के क्षेत्रों में फैल गई। इन विरोध प्रदर्शनो के परिणाम स्वरूप कई देशों के शासकों को सत्ता की गद्दी से हटने पर मजबूर होना पड़ा। बहरीन, सीरिया, अल्जीरिया, , , , , में भारी जनविरोध हुए, तो वही मौरितानिया, ओमान, , तथा भी इससे अछूते न रहे।


text: हालाँकि यह क्रान्ति अलग-अलग देशों में हो रही थी, परंतु इनके विरोध प्रदर्शनो के तौर-तरीकों में हड़ताल, धरना, मार्च एवं रैली जैसी कई समानताएं थी। अमूमन, शुक्रवार (जिसे आक्रोश का दिन भी कहा जाता) को विशाल एवं संगठित भारी विरोध प्रदर्शन होता, जब जुमे की नमाज़ अदा कर सड़कों पर आम नागरिक इकठ्ठित होते थे। का अरब क्रांति में अनोखा एवं अभूतपूर्व योगदान था। एक बेहद ही ढ़ाँचागत तरीके से दूर-दराज के लोगों को क्रांति से जोड़ने के लिए सोशल मीडिया का भरपूर इस्तेमाल हुआ।


text: अरब सप्रिङ के क्रान्तिकारियों को सरकार, सरकार-समर्थित हथियारबंद लड़ाके एवं अन्य विरोधियों से दमन का सामना करना पड़ा, लेकिन ये अपने नारे (अंग्रेज़ी में - "the people want to bring down the regime"; हिन्दी में - 'जनता की पुकार-शासन का खात्मा हो') के साथ आगे बढ़ते रहें।


text: अरब क्रांति ने पूरी दुनिया का आकर्षण अपनी ओर खींचा। (Tawakkol Karman), यमनवासी, अरब स्प्रिङ के प्रमुख योद्धाओं में एक, विजेता थी। दिसमबर २०११ में पत्रिका ने अरब विरोधियों को की खिताब से नवाजा।


text: विशेषज्ञों के मुताबिक अरब स्प्रिङ की मुख्य वजह आम जनता की वहाँ की सरकारों से असंतोष एवं आर्थिक असमानता थीं। इनके अलावा तानाशाही, मानवाधिकार उल्लंघन, राजनैतिक भ्रष्टाचार, बेरोजगारी, बदहाल अर्थ-व्यवस्था एवं स्थानीय कारण भी प्रमुख थे। कुछ जानकरों - जैसे स्लोवेनियाई दार्शनिक, के मुताबिक '' को भी एक कारण माना जाता है। संभवतः '' ने अरब स्प्रिङ को सुलगाने का काम किया।


text: उत्तरी अफ्रीका एवं खाड़ी के देशों में दशकों से सत्ता पे काबिज निरंकुश शासक अकूत संपत्ति जमा किए हुए थे तथा सरकार में व्यापक स्तर पर भ्रष्टचार फैली हुई थी जो वहाँ के नौजवानों को नागवार गुजर रहा था। इन सबके बीच आसमान छूती खाद्य मूल्य एवं तुरंत-तुरंत आती ने जन-असंतोष को चरम पर पहुँचा दिया।


text: ट्यूनीशिया में मोहम्मद बउज़िज़ी (Md. Bouazizi) ने पुलिस भ्रष्टाचार एवं दुर्व्यव्हार से त्रस्त हो आत्मदाह कर लिया। इनकी मृत्यु ने सरकार से असंतुष्ट वर्गों को एक करने का काम किया और सरकार विरौधी प्रदर्शन का दौर शुरू हो गया, जिसमें समाज का हर तबका शामिल था। ट्यूनीशिया की इस घटना के बाद अरब जगत में अपनी-अपनी सरकारों के खिलाफ जन-विरोध प्रदर्शन का सिलसिला शुरू हो गया।


text: अरब स्प्रिंग से प्रभावित देशों में विरोध प्रदर्शनों ने अंतर्राष्ट्रीय समुदाय का काफ़ी ध्यान अपनी ओर खींचा है , जबकि कठोर प्रशासनिक प्रतिक्रियाओं की निंदा की गई है। बहरैनी, मोरक्कन और सीरियाई विरोध प्रदर्शनों के सन्दर्भ में अंतर्राष्ट्रीय प्रतिक्रिया काफ़ी सूक्ष्म रही है।


text: कुछ आलोचकों ने फ्रांस, ब्रिटेन, अमरीका सहित कई पश्चिमी सरकारों पर अरब स्प्रिंग पर नकली प्रतिक्रियाओं के आरोप लगाये हैं। नोआम चोम्स्की ने ओबामा प्रशासन पर क्रान्तिकारी लहर को ढंकने और मध्य-पूर्व में लोकतंत्रीकरण के प्रयासों को दबाने की कोशिश करने का आरोप लगाया है।


text: अंतरराष्ट्रीय मुद्रा कोष ने कहा है कि मध्य-पूर्व और उत्तरी अफ्रीका में अशांति की वज़ह से तेल की कीमतें पूर्वानुमानित कीमतों से अधिक होने की संभावना है। उल्लेखनीय है कि ये क्षेत्र तेल उत्पादन के लिए महत्त्वपूर्ण है। दिसंबर २०१० से वैश्विक निवेशकों ने MENA क्षेत्र की कंपनियों में अपना निवेश काफ़ी घटा दिया है जिसके कारण क्षेत्र के शेयर सूचकांक में भारी गिरावट आई है।


text: केनन इंजिन नाम के एक जर्मन-कुर्दिश राजनीतिज्ञ ने लातिन अमरीका में १९७० और १९८० के दशकों की "लोकतंत्र की तीसरी लहर" से स्पष्ट रूप से मिलती-जुलती गुणात्मक विशेषताओं के कारण अरब और इस्लामी देशों में उठे विद्रोह को "लोकतंत्र की तीसरी लहर" के रूप में पहचाना है।


text: मिस्र में विरोध प्रदर्शन 25 जनवरी 2011 को शुरू हुआ और 18 दिनों तक चला। 28 जनवरी की मध्यरात्रि से शुरू होकर, मिस्र की सरकार ने कुछ हद तक सफलतापूर्वक प्रयास किया, ताकि देश की इंटरनेट पहुंच को समाप्त किया जा सके, [२३६] प्रदर्शनकारियों की सोशल मीडिया के माध्यम से संगठित होने के लिए मीडिया की सक्रियता का उपयोग करने की क्षमता को बाधित करने के लिए। [२३]] उस दिन बाद में, मिस्र के प्रमुख शहरों की सड़कों पर हजारों लोगों ने विरोध प्रदर्शन किया, राष्ट्रपति होस्नी मुबारक ने अपनी सरकार को खारिज कर दिया, बाद में एक नया मंत्रिमंडल नियुक्त किया। मुबारक ने भी लगभग 30 वर्षों में पहला उपराष्ट्रपति नियुक्त किया।


text: अमेरिकी दूतावास और अंतर्राष्ट्रीय छात्रों ने जनवरी के अंत के पास एक स्वैच्छिक निकासी शुरू की, क्योंकि हिंसा और हिंसा की अफवाहें बढ़ गईं। [२३]] [२३ ९]


text: 10 फरवरी को, मुबारक ने उपराष्ट्रपति उमर सुलेमान को राष्ट्रपति पद की सभी शक्ति प्रदान की, लेकिन इसके तुरंत बाद उन्होंने घोषणा की कि वह अपने कार्यकाल के अंत तक राष्ट्रपति बने रहेंगे। [240] हालांकि, विरोध प्रदर्शन अगले दिन भी जारी रहा और सुलेमान ने तुरंत घोषणा की कि मुबारक ने राष्ट्रपति पद से इस्तीफा दे दिया और मिस्र के सशस्त्र बलों को सत्ता हस्तांतरित कर दी। [२४१] सेना ने तुरंत मिस्र की संसद को भंग कर दिया, मिस्र के संविधान को निलंबित कर दिया, और देश के तीस वर्षीय "आपातकालीन कानूनों" को उठाने का वादा किया। एक नागरिक, Essam Sharaf, को 4 मार्च को मिस्र के प्रधान मंत्री के रूप में तहरीर स्क्वायर में मिस्रियों के बीच व्यापक अनुमोदन के लिए नियुक्त किया गया था। [२४२] हालांकि, 2011 के अंत तक हिंसक विरोध जारी रहा, क्योंकि कई मिस्रियों ने सशस्त्र बलों की सर्वोच्च परिषद में सुधारों और सत्ता पर उनकी पकड़ को बढ़ाने में कथित सुस्ती के बारे में चिंता व्यक्त की। [२४३]


text: होस्नी मुबारक और उनके पूर्व आंतरिक मंत्री हबीब अल-आदिली को 2011 की मिस्र की क्रांति के पहले छह दिनों के दौरान हत्याओं को रोकने में उनकी विफलता के आधार पर जेल में जीवन की सजा सुनाई गई थी। [244] उनके उत्तराधिकारी मोहम्मद मुर्सी ने सर्वोच्च संवैधानिक न्यायालय में न्यायाधीशों से पहले मिस्र के पहले लोकतांत्रिक रूप से निर्वाचित राष्ट्रपति के रूप में शपथ ली। [245] मिस्र में 22 नवंबर 2012 को ताजा विरोध प्रदर्शन शुरू हो गया। 3 जुलाई 2013 को, सेना ने प्रतिस्थापन सरकार को उखाड़ फेंका और राष्ट्रपति मोर्सी को सत्ता से हटा दिया गया। [246]


title: मरुआ

text: यह पौधा बागों में लगाया जाता है। इसकी पत्तियाँ बबरी की पत्तियाँ से कुछ बड़ी, नुकीली, मोटी, नरम और चिकनी होती हैं, जिनमें से उग्र गंध आती है। इसके दर देवताओं पर चढ़ाए जाते हैँ। इसका पेड़ ड़ेढ दो हाथ ऊँचा होता है और इसकी फुनगी पर कार्तिक अगहन में तुलसी के भाँति मंजरी निकलती है जिसमें नन्हें-नन्हें सफेद फूल लगते हैं। फूलों के झड़ जाने पर बीजों से भरे हुए छोटे-छोटे बीजकोश निकल आते हैं, जिनमें से पकने पर बहुत सारे बीज निकलते हैं। ये बीज पानी में पड़ने पर ईसबगोल की तरह फूल जाते हैं।


title: मरुआ

text: यह पौधा बीजों से उगता है, पर यदि इसकी कोमल टहनी या फुनगी लगाई जाये तो वह भी लग जाती है। रंग के भेद से मरुआ दो प्रकार का होता है, काला और सफेद। काले मरुए का प्रयोग औषधि रूप में नहीं होता और केवल फूल आदि के साथ देवताओं पर चढ़ाने के काम आता है। सफेद मरुआ ओषधियों में काम आता है। वैद्यक में यह चरपरा, कड़ुआ, रूखा और रुचिकर तथा तीखा, गरम, हलका, पित्तवर्धक, कफ और वात का नाशक, विष, कृमि और कृष्ठ रोग नाशक माना गया है।


title: अवन्ति

text: अवन्ति प्राचीन भारत के सोलह महाजनपदों में से एक था। आधुनिक मालवा ही प्राचीन काल की अवन्ति था, जिसके दो भाग थे। उत्तरी अवन्ति जिसकी राजधानी उज्जयिनी थी तथा दक्षिणी अवन्ति जिसकी राजधानी महिष्मती थी। इन दोनों क्षेत्रो के बीच नेत्रावती नदी बहती थी। उज्जयिनी की पहचान मध्यप्रदेश के वर्तमान उज्जैन नगर से की जा सकती हैं। प्राचीन काल में यहाँ हैहय राजवंश का शासन था। महावीर स्वामी तथा गौतम बुद्ध के समकालीन यहा के शासक "प्रद्योत या चंड प्रद्योत" था। इसके प्रमुख नगर कुरारगढ, मक्करगढ एव सुदर्शनपुर थे। पुराणों के ग्रंथ आभीरों को अवंती से जोड़ते हैं।


title: अवन्ति

text: प्राचीन संस्कृत साहित्य तथा पाली साहित्य में अवन्ति या उज्जयिनी का सैंकड़ों बार उल्लेख हुआ है। महाभारत में सहदेव द्वारा अवन्ति को विजित करने का वर्णन है। बौद्ध काल में अवन्ति उत्तरभारत के शोडश महाजनपदों में से थी जिनकी सूची अंगुत्तरनिकाय में हैं। जैन ग्रंथ भगवती सूत्र में इसी जनपद को "मालव" कहा गया है। इस जनपद में स्थूल रूप से वर्तमान मालवा, निमाड़ और मध्य प्रदेश का बीच का भाग सम्मिलित था। पुराणों के अनुसार अवन्ति की स्थापना यदुवंशी क्षत्रियों द्वारा की गई थी।


title: अवन्ति

text: बुद्ध के समय अवन्ति का राजा प्रद्योत वंश का चंडप्रद्योत था। इसकी पुत्री वासवदत्ता से वत्स नरेश उदयन ने विवाह किया था जिसका उल्लेख भास रचित 'स्वप्नवासवदत्ता' नामक नाटक में है। वासवदत्ता को अवन्ती से सम्बंधित मानते हुए एक स्थान पर इस नाटक में कहा गया है-


title: अवन्ति

text: चतुर्थ शती ई.पू. में अवन्ती जनपद मौर्य साम्राज्य में सम्मिलित था और उज्जयिनी मगध साम्राज्य के पश्चिम प्रांत की राजधानी थी। इससे पूर्व मगध और अवन्ती का संघर्ष पर्याप्त समय तक चलता रहा था जिसकी सूचना हमें परिशिष्टपर्वन से मिलती है। 'कथासरित्सागर' से यह ज्ञात होता है कि अवन्तीराज चंडप्रद्योत के पुत्र पालक ने कौशाम्बी को अपने राज्य में मिला लिया था।


title: अवन्ति

text: ऐतिहासिक साहित्य हमें यह भी विदित होता है कि प्रथम शती ई. पू. में 57 ई. पू. में विक्रम संवत के संस्थापक उज्जैन के चक्रवर्ती सम्राट विक्रमादित्य ने शकों को हराकर उज्जयिनी को अपनी राजधानी बनाया था।


title: अवन्ति

text: चौथी शती ईस्वी में गुप्त काल के सम्राट समुद्रगुप्त और चंद्रगुप्त विक्रमादित्य ने अवन्ति को पुन: विजय किया और वहाँ से विदेशी सत्ता को उखाड़ फैंका।


title: अवन्ति

text: इससे संभवत: यह जान पड़ता है कि कालिदास के समय में अवन्ती उस जनपद का नाम था, जिसकी मुख्य नगरी उज्जयिनी थी।


title: अवन्ति

text: चीनी यात्री युवानच्वांग के यात्रावृत से ज्ञात होता है कि अवन्ति या उज्जयिनी का राज्य उस समय (615–630 ई.) मालव राज्य से अलग था और वहाँ एक स्वतन्त्र राजा का शासन था।


title: अवन्ति

text: शंकराचार्य के समकालीन और शिष्य अवन्ती-नरेश चक्रवर्ती सम्राट सुधन्वा थे, जिन्होंने उज्जयिनी को राजधानी बना कर शासन किया था।


title: अवन्ति

text: 9 वीं व 14 वीं शतियों में उज्जयिनी में परमार वंशका शासन रहा। तत्पश्चात् उन्होंने धारा नगरी में अपनी राजधानी बनाई। मध्यकाल में इस नगरी को मुख्यत: उज्जैन ही कहा जाता था और इसका मालवा के सूबे के एक मुख्य स्थान के रूप में वर्णन मिलता है।


title: अवन्ति

text: दिल्ली के सुल्तान इल्तुतमिश ने उज्जैन को बुरी तरह से लूटा और यहाँ के महाकाल के अति प्राचीन मन्दिर को नष्ट कर दिया। अगले प्राय: पाँच सौ वर्षों तक उज्जैन पर मुसलमानों का आधिपत्य रहा।


title: अवन्ति

text: 18वीं शताब्दी में मराठाओं ने बाजीराव प्रथम के नेतृत्व में मालवा को अपने साम्राज्य में मिला लिया। मालवा में मुस्लिम शासन हमेशा के लिए समाप्त हो गया और मराठा सिंधिया नरेशों के तहत फिर से हिंदू शासन यहाँ स्थापित हुआ और 1810 ई. तक उज्जैन उनकी राजधानी रही। इस वर्ष सिंधिया ने उज्जैन से हटा कर राजधानी ग्वालियर में बनाई। मराठों के राज्यकाल में उज्जैन के कुछ प्राचीन मन्दिरों का जीर्णोद्धार किया गया था। इनमें महाकाल का मन्दिर भी है।


title: मैत्रक राजवंश

text: मैत्रक राजवंश ने ४७५ ई से ७६७ ई के मध्य गुजरात पर शासन किया। इस वंश का संस्थापक सेनापति भुटार्क था जो गुप्त साम्राज्य के अधीन सौराष्ट्र उपखण्ड का राज्यपाल था।


title: मैत्रक राजवंश

text: यह भी एक राजवंश था जो कि भड़ौच के राजवंश का समकालिक था कादंबरी (बाणभट्ट) के अनुसार हर्षवर्धन की श्री नर्मदा के कछारों में वल्लभी पर आक्रमण के दौरान वातापी के चालुक्य, भडौच के नरपति व मैत्रक वंश से जबरदस्त निर्णायक जंग हुई और हर्षवर्धन का विजयरथ गुजरात देश में थम गया। महान इतिहासकार भगवान जी लाल इंद्र ने परम भट्टारक को वल्लभी का महान शासक कहा है। एवं साथ में यह भी स्पष्ट किया है कि ये तीनों राजवंश एक दूसरे के साथ आपसी रिस्ते में भी थे इसीलिए जातिय समानता होने से ये एकजुट होकर हर्षवर्धन के खिलाफ एकजुट हुए थे क्योंकि वर्धन वंश का मैत्रक से पीढ़ी दर पीढ़ी रंजिश रही थी बाणभट्ट के एवं चीनी यात्री ह्वेंग सांग ने भी अपनी पुस्तक में भीनमाल के नृपति का हवाला देते हुए कहा है कि अरब आक्रांताओं ने सौराष्ट्र, कच्छ को को कई बार लूटने की नाकाम कोशिश की पर ये राज्य एकजुट रहे और अरबों को हर बार खदेड़ कर भगा दिया।। अल बरुनी ने भी अपनी किताब में बार बार जिक्र किया है कि गुर्जरों के प्रतिरोध के कारण अरब कभी भी कामयाबी हासिल नहीं कर पाते। यहां ये स्पष्ट होता है कि अरब/तुर्क मध्य काल में ही भारत में पैर जमा पाये थे अन्यथा उसके पूर्व में भी आक्रमण हुए लेकिन हिन्दुस्तान में राज्य कायम नहीं कर पाते!


title: मैत्रक राजवंश

text: वल्लभीपुर का मैत्रक गुर्जर राजवंश गुर्जर नरेश शिलादित्य मैत्रक ( तृतीय , काल लगभग 720 ई) मैत्रक वंश गुर्जरों का प्राचीन वंश है, जिसकी स्थापना गुप्त वंश के एक गुर्जर सेनापति भट्टारक द्वारा 475 ई० में की गयी थी। वल्लभी इनके राज्य की राजधानी थी। मैत्रक एक गुर्जर वंश का नाम है । मैत्रक का संस्कृत में अर्थ सूर्य होता है, इतिहासकारो के अनुसार मैत्रक मिहिर से बना शब्द है व जिनके पूर्वज कुषाण गुर्जर थे। व कुषाण गुर्जर साम्राज्य के पतन के बाद गुप्तो के अधीन राज्य किया। मैत्रको ने गुप्त साम्राज्य के पतन के बाद स्वतन्त्र सत्ता प्राप्त की। सम्राट हर्षवर्धन की पुत्री का विवाह गुर्जर नरेश धारासेन मैत्रक से हुआ था। गुर्जर नरेश शिलादित्य मैत्रक इस वंश के सबसे प्रतापी व पराक्रमी शासक हुए । शिलादित्य ने गुजरात से लेकर दक्षिण तक राज्य का विस्तार किया। इनके समय में बेहद प्रबल अरब आक्रमण हुए। मगर वीर गुर्जर सैना के संख्या में कम होने के बावजूद भी अरबो की विशाल व संसाधनो से परिपूर्ण सेना को पराजित कर जीत का डंका बजा देते थे।


title: मैत्रक राजवंश

text: सोमनाथ मंदिर एक महत्वपूर्ण ऐतिहासिक मंदिर है। गुजरात के सौराष्ट्र क्षेत्र के वेरावल बंदरगाह में स्थित है। इस मंदिर का निर्माण वल्लभी के मैत्रक (बटार) गुर्जर राजाओं ने किया। मैत्रक वंश गुर्जरो का प्राचीन वंश है, जिसकी स्थापना गुप्त वंश के एक गुर्जर सेनापति भट्टारक द्वारा 475 ई० में की गयी थी। वल्लभी इनके राज्य की राजधानी थी . इसके बाद गुर्जर प्रतिहार साम्राज्य के संस्थापक "गुर्जर सम्राट नागभट्ट ने 815 ईस्वी में इसका पुनर्निर्माण किया। इस मंदिर की महिमा और कीर्ति दूर-दूर तक फैली थी। इसके बाद गुर्जर सम्राट मिहिर भोज और गुजरात (समकालिन नाम गुर्जरदेश) के गुर्जर शासक "गुर्जरेश भीमदेव चालूक्या ने इसका पुनर्निर्माण कराया . 8वीं सदी में सिन्ध के अरबी गवर्नर जुनायद ने सोमनाथ मंदिर को नष्ट करने के लिए अपनी सेना भेजी। अरब यात्री अल-बरुनी ने अपने यात्रा वृतान्त में इसका विवरण लिखा जिससे प्रभावित हो महमूद ग़ज़नवी ने सन १०२४ में कुछ ५,००० साथियों के साथ सोमनाथ मंदिर पर हमला किया, उसकी सम्पत्ति लूटी और उसे नष्ट कर दिया। सन 1297 में जब दिल्ली सल्तनत ने गुजरात पर क़ब्ज़ा किया तो इसे पाँचवीं बार गिराया गया . हमेशा विदेशीयो के निशाने और कई बार के हमलो के बाद भी ऐसा ही खडा है।इसका श्रेय इन गुर्जर वीरो को ही जाता है। जिनके गुर्जर साम्राज्यो ने सैकडो वर्षो तक इसके साथ साथ पूरे देश व संस्कृति को बचाए रखा। लेकिन 14वी सदी के बाद इतिहास मे मैत्रको का नाम ऐसे दबाया गया पूज्य ब्राह्मण ऋषि मुनियो द्वारा कि सोमनाथ मंदिर को मैत्रक गुर्जरो ने दूसरी बार बनवाया था, पहली बार इस मंदिर को चंद्रदेवता ने बनवाया था। इन काल्पनिक बातो से मैत्रक वंश के शोर्य और कला का श्रेय एक गृह को देने का प्रयास किया जाता है जिसे हम आज भी रात को आकाश मे चमकता देखते। इतिहासकार इन काल्पनिक बातो को नकारदेते है क्या इन बातो का क्या कोई तर्क है? चंदा मामा धरती पर उतर कर गोल ग्रह से मनुष्य के रूप मे कैसे आए? मैत्रक एक गुर्जर वंश का नाम है। जिसका संस्कृत में अर्थ सूर्य होता है, इतिहासकारो के अनुसार मैत्रक मिहिर से बना शब्द है व जिनके पूर्वज कुषाण गुर्जर थे। कुषाण गुर्जर साम्राज्य के पतन के बाद गुप्तो के अधीन राज्य किया। मैत्रको ने गुप्त साम्राज्य के पतन के बाद स्वतन्त्र सत्ता प्राप्त की। सम्राट हर्षवर्धन की पुत्री का विवाह गुर्जर नरेश धारासेन मैत्रक से हुआ था। गुर्जर


title: मैत्रक राजवंश

text: गुर्जर नरेश शिलादित्य मैत्रक इस वंश के सबसे प्रतापी व पराक्रमी शासक हुए । शिलादित्य ने गुजरात से लेकर दक्षिण तक राज्य का विस्तार किया।इनके समय में बेहद प्रबल अरब आक्रमण हुए। मगर वीर गुर्जर सैना के संख्या में कम होने के बावजूद भी अरबो की विशाल व संसाधनो से परिपूर्ण सेना को पराजित कर जीत का डंका बजा देते थे। वर्तमान मे मैत्रक (बटार) गौत्र के गूर्जर भारत और पाकिस्तान दोने देशो मे मौजूद है। भारत मे "बटार गुर्जर" जम्मु-कश्मीर, गुजरात, राजस्थान, मध्यप्रदेश, उत्तर प्रदेश मे मिलते है। सहारनपुर, उत्तर प्रदेश मे बटारो (मैत्रको) के 52 गांव है। कैराना (उ.प्र) के वर्तमान सांसद "प्रदीप चौधरी" मैत्रक (बटार) गौत्र के गुर्जर है।


title: वृष्णि

text: वृष्णि वंश यदुकुल के क्षत्रिय थे। इस वंश के सबसे बड़े दुश्मन अभीर (अहिर) थे जिन्हे रामायण में व महाभारत में विदेशी राक्षस शुद्र कहा गया है। जब विष्णि वंश अपने सबसे बुरे वक्त द्वारका के नाश का वियोग मना रहा था , तब उस समय उनसे लूट मार करने वाले अभीर (अहिर) थे। एक वैदिक भारतीय कुल है, जिनका निकास यदु के वंशज वृष्णि से माना जाता है। ऐसा माना जाता है कि ययाति के पुत्र यदु, और यदु के पुत्र सात्वत के वंश से वृष्णि थे। उनकी दो पत्नियाँ थी गांधारी और माद्री। माद्री से उन्हें एक पुत्र हुआ देवमीढ़(देवमीढुष)। वसुदेव, कृष्ण के पिता, देवमीढ़(देवमीढुष) के पोते थे।


title: गूगल असिस्टेंट

text: असिस्टेंट कि शुरुआत मई 2016 में गूगल के मैसेजिंग ऐप एल्लो और इसके वॉयस-एक्टिवेटेड स्पीकर गूगल होम (अब: गूगल नेस्ट ) के हिस्से के रूप में हुई । फरवरी २०१७ में अन्य एंड्राइड फ़ोन्स में उपलब्ध होने से पूर्व गूगल असिस्टेंट केवल पिक्सेल एवं पिक्सेल XL तक ही सीमित था । इसके उपरांत असिस्टेंट को मई २०१७ में आईओएस प्रचलन तंत्र के लिए एक स्टैंडअलोन ऐप के रूप में उपलब्ध कराया गया। अप्रैल २०१७ में एक सॉफ्टवेयर डेवलपमेंट किट की घोषणा ने असिस्टेंट को गाडी व स्वचालन जैसे अन्य कई उपकरणों की एक बड़ी विविधता का समर्थन करने के योग्य बनाया। सहायक की कार्यक्षमता को तृतीय-पक्ष डेवलपर्स द्वारा भी बढ़ाया जा सकता ह।


title: गूगल असिस्टेंट

text: उपयोगकर्ता मुख्य रूप से प्राकृतिक आवाज के माध्यम से गूगल सहायक के साथ बातचीत करते हैं, हालांकि कीबोर्ड इनपुट भी समर्थित है। के समान प्रकृति और तरीके में सहायक, इंटरनेट पर खोजना, अलार्म लगाना, उपयोगकर्ता की डिवाइस पर हार्डवेयर सेटिंग्स समायोजित करने और उपयोगकर्ता के गूगल खाते से जानकारी दिखाने में सक्षम है। गूगल ने यह भी घोषणा की है कि सहायक वस्तुओं की पहचान करने और डिवाइस के कैमरे के माध्यम से दृश्य जानकारी इकट्ठा करने में सक्षम होगा, और उत्पादों को खरीदने और पैसे भेजने के साथ-साथ गाने की पहचान करने में सहायता करेगा।


title: गूगल असिस्टेंट

text: जैसे ही आप गूगल असिस्टेंट से कोई सवाल पूछते हैं इसके जवाब में गूगल असिस्टेंट बोलकर आपके सवालों का जवाब देता है।


title: गूगल असिस्टेंट

text: २०२० के आंकड़ों के अनुसार गूगल असिस्टेंट १ बिलियन से अधिक उपकरणों पर उपलब्ध है। गूगल असिस्टेंट ९० से अधिक देशों में और 30 से अधिक भाषाओं में उपलब्ध है, और इसका उपयोग मासिक ५०० मिलियन से अधिक उपयोगकर्ताओं द्वारा किया जाता है । गूगल असिस्टेंट अब नए स्मार्ट डिस्प्ले, स्पीकर, हेडफ़ोन, साउंडबार और मोबाइल फोन जैसे विभिन्न प्रकार के उपकरणों के लिए उपलब्ध है


title: गूगल असिस्टेंट

text: गूगल असिस्टेंट का अनावरण गूगल होम स्मार्ट स्पीकर और नए मैसेजिंग ऐप एल्लो के के भाग के रूप में 18 मई 2016 को गूगल के डेवलपर सम्मेलन के दौरान किया गया था; गूगल के वरिष्ठ उपाध्यक्ष(सीईओ) सुंदर पिचाई ने बताया कि सहायक को एक संवादी एवं दो-तरफ़ा अनुभव को प्रदान करने के हेतु तैयार किया गया था। उस महीने के बाद, गूगल ने गूगल डूडल के नेता रेयान जर्मिक और पूर्व पिक्सर एनिमेटर एम्मा कोट्स को गूगल असिस्टेंट को "थोड़ा और अधिक व्यक्तित्व" विकसित करने के लिए काम पर रखा।


title: गूगल असिस्टेंट

text: गूगल असिस्टेंट ने अमेरिकन फीमेल आवाज़ के लिए किकी बेसेल की आवाज़ का प्रयोग करते हुए लांच किया। किकी बेसेल २०१० से गूगल वौइस् वॉयसमेल  सिस्टम की भी आवाज़ रह चुकी है । 11 अक्टूबर, 2019 को, गूगल ने घोषणा की कि ईसा रे को एक वैकल्पिक आवाज़ के रूप में गूगल असिस्टेंट में जोड़ा गया है, जिसे उपयोगकर्ता "ओके, गूगल, टॉक लाइक ईसा" कहकर सक्षम कर सकता है।


title: गूगल असिस्टेंट

text: गूगल असिस्टेंट स्मार्ट फोन, गूगल होम और होम मिनी स्पीकर के लिए हिंदी का समर्थन करता है। उपयोगकर्ता सहायक की डिफ़ॉल्ट भाषा को रीसेट करना चुन सकता है, और हिंदी में कमांड दे सकता है।


title: गूगल असिस्टेंट

text: अपने अंग्रेजी समकक्ष की तरह, सहायक का हिंदी संस्करण भी समाचार, संगीत, मौसम के पूर्वानुमान, यातायात की जानकारी और स्टॉक मार्केट अपडेट के अनुरोधों का प्रबंधन करेगा। अब तक, द असिस्टेंट, हिंदी और अंग्रेजी में एक साथ कार्य नहीं कर सकेगा ।


title: गणेश-द्वादशनाम

text: 1. सुमुख 2.एकदन्त 3.कपिल 4. गजकर्णक 5. लम्बोदर 6. विकट 7. विघ्ननाश 8. विनायक 9. धूम्रकेतु 10. गणाध्यक्ष 11. भालचन्द्र 12. गजानन - इन बारह नामों को विद्यारम्भकाल में, विवाहकाल में, प्रवेशकाल में, निर्गम काल में (यात्रा के समय), संग्राम के समय और संकट के समय जो पढे अथवा सुने भी, उन्हें कोई विध्न नहीं होता है।


title: नोएडा अंतर्राष्ट्रीय हवाई अड्डा

text: नोएडा अंतर्राष्ट्रीय हवाई अड्डा , जिसे जेवर हवाई अड्डे और आधिकारिक तौर पर नोएडा अंतर्राष्ट्रीय ग्रीनफ़ील्ड हवाई अड्डे के रूप में भी जाना जाता है, उत्तर प्रदेश के गौतम बौद्ध नगर में जेवर शहर के पास एक निर्माणाधीन अंतरराष्ट्रीय हवाई अड्डा है। यमुना एक्सप्रेसवे औद्योगिक विकास प्राधिकरण (येईडा) उत्तर प्रदेश सरकार की ओर से इस हवाई अड्डे की कार्यान्वयन एजेंसी होगी। हवाई अड्डे को सार्वजनिक-निजी साझेदारी मॉडल (पीपीपी) के जरिए विकसित किया जाना है। प्रस्तावित योजना 2024 तक हवाई अड्डे पर दो हवाई पट्टी का निर्माण करना है, और भविष्य में इसे छह रनवे वाला हवाई अड्डा बनाना है। प्रस्तावित योजना के अनुसार, 30 वर्षों की अवधि में विस्तार के बाद, हवाईअड्डे की क्षमता 1.2 करोड़ यात्री प्रति वर्ष की होगी, जिसे अलग-अलग चरण में बढ़ाते हुए 2050 तक सात करोड़ यात्री प्रति वर्ष तक किया जाएगा। नोएडा का यह अंतर्राष्ट्रीय हवाईअड्डा विश्व का चौथा और एशिया का विशालतम हवाई अड्डा होगा। इसके बनने के बाद उत्तर प्रदेश में कुल पाँच अंतर्राष्ट्रीय हवाईअड्डे हो जाएँगे।


title: नोएडा अंतर्राष्ट्रीय हवाई अड्डा

text: परियोजना स्थल इंदिरा गांधी अंतरराष्ट्रीय हवाई अड्डे जो वर्तमान में पूरे राष्ट्रीय राजधानी क्षेत्र की जरूरतों को पूरा करता है और तेजी से अपनी चरम क्षमता तक पहुंच रहा है से ; बुलंदशहर से 36 किमी (22) मील) , नोएडा से 60 किमी (37) मील) और फरीदाबाद, गाजियाबाद और मथुरा से 70 किमी (43) मील) , ग्रेटर नोएडा से लगभग 48 किमी (30 मील) , अलीगढ़ से65 किमी (40 .) मील) , गुड़गांव से 65 किमी (40) मील) और आगरा से 130 किमी (81 मील) दूर स्थित है। यह यमुना एक्सप्रेसवे से जुड़ा होगा, जिससे घरेलू और अंतरराष्ट्रीय पर्यटकों को आगरा, मथुरा और वृंदावन तक पहुंचने में सहायता मिलेगी।


title: नोएडा अंतर्राष्ट्रीय हवाई अड्डा

text: प्रधानमंत्री नरेंद्र मोदी ने जेवर हवाई अड्डे की आधारशिला २५ नवंबर २०२१ को रखी। येईडा ने परियोजना के लिए 5,100 हेक्टेयर की पहचान की है जिसमे से 240 हेक्टेयर (590 एकड़) राज्य सरकार के अंतर्गत आता है और शेष निजी संस्थाओं के स्वामित्व में है। येईडा ने 1,327 हेक्टेयर भूमि का अधिग्रहण पहले चरण में टर्मिनल भवनों और रनवे के निर्माण के लिए किया। 2019 के अंत तक हवाई अड्डे के लिए बोलियां आमंत्रित किए जाने की उम्मीद है। यह इंदिरा गांधी अंतर्राष्ट्रीय हवाई अड्डे और हिंडन में एक क्षेत्रीय हवाई अड्डे के बाद दिल्ली-एनसीआर में तीसरा वाणिज्यिक हवाई अड्डा होगा और उत्तर प्रदेश राज्य का पाँचवाँ अंतर्राष्ट्रीय हवाईअड्डा होगा।


title: नोएडा अंतर्राष्ट्रीय हवाई अड्डा

text: इसे ग्रेटर नोएडा मार्ग से नोएडा मेट्रो से जोड़ने का प्रस्ताव है; और दिल्ली मेट्रो वाया फरीदाबाद - बल्लभगढ़ - पलवल - जेवर मार्ग, और ग्रेटर नोएडा के सेक्टर 21 में प्रस्तावित फिल्म सिटी परियोजना में शामिल मनोरंजन पार्क से चालक रहित पॉड टैक्सी या व्यक्तिगत रैपिड ट्रांजिट (पीआरटी) से जुड़ना प्रस्तावित है। यह भी प्रस्तावित है कि भारत की हाई-स्पीड रेल परियोजना में शामिल प्रस्तावित दिल्ली-वाराणसी-कोलकाता एचएसआर लाइन में हवाई अड्डे के पास एक हाई-स्पीड रेलवे (एचएसआर) स्टेशन होगा।


title: नोएडा अंतर्राष्ट्रीय हवाई अड्डा

text: यह परियोजना पहली बार 2001 में उत्तर प्रदेश के तत्कालीन मुख्यमंत्री राजनाथ सिंह द्वारा यमुना एक्सप्रेसवे से सटे ग्रेटर नोएडा के पास जेवर गांव में एक ग्रीनफील्ड ताज इंटरनेशनल और एविएशन हब (TIAH) रूप में प्रस्तावित की गई थी। केंद्र सरकार ने अप्रैल 2003 में TIAH की स्थापना के लिए तकनीकी-व्यवहार्यता रिपोर्ट को मंजूरी दी। इसे वर्ष 2007-2008 तक 5000 करोड़ की लागत से बनाया जाना था। परियोजना को यूपीए शासन के दौरान रोक दिया गया था क्योंकि परियोजना स्थल दिल्ली में एक मौजूदा ग्रीनफील्ड हवाई अड्डे के150 किमी (93)मी० के अन्दर था। यह स्थान इंदिरा गांधी अंतरराष्ट्रीय हवाई अड्डे (आईजीआई), दिल्ली से 72 किमी (45 मील) पर था। इसके संचालक जीएमआर ग्रुप ने दिल्ली के मौजूदा हवाईअड्डे के 150 किमी के भीतर एक और अंतरराष्ट्रीय हवाई अड्डे की योजना का विरोध किया था यह दावा करते हुए कि यह यातायात और राजस्व सृजन को प्रभावित करेगा। आरओएफआर को यह सुनिश्चित करना था कि ग्रेटर नोएडा हवाई अड्डे के लिए बोली लगाने में जीएमआर को वरीयता मिले, यदि इसकी बोली मूल्य सबसे कम बोली लगाने वाले के 10% के भीतर है।


title: नोएडा अंतर्राष्ट्रीय हवाई अड्डा

text: जब 2012 में उत्तर प्रदेश में अखिलेश यादव के नेतृत्व वाली सरकार बनी, तो उसने आगरा में एक नए अंतरराष्ट्रीय हवाई अड्डे का प्रस्ताव करते हुए परियोजना को ठंडे बस्ते में डालने पर विचार किया। जून 2013 में, राज्य सरकार ने फिरोजाबाद जिले के टुंडला के हिरणगांव के पास कुर्रीकुपा गांव को प्रस्तावित हवाई अड्डे के लिए स्थान के रूप में अंतिम रूप दिया। जनवरी 2014 में, रक्षा मंत्रालय ने टूंडला के निकट स्थल के संबंध में कुछ आपत्तियां उठाईं। राज्य सरकार ने नवंबर 2014 में प्रस्तावित हवाई अड्डे के लिए एत्मादपुर के पास जमीन आवंटित की थी


title: नोएडा अंतर्राष्ट्रीय हवाई अड्डा

text: 2014 में, भारतीय जनता पार्टी (बीजेपी) केंद्र की सत्ता में आई और परियोजना को फिर से जेवर में स्थानांतरित कर दिया गया था। जून 2015 में नागरिक उड्डयन मंत्रालय ने 2,200 एकड (890 हे०) पर स्थापित होने वाले नए हवाई अड्डे के प्रस्ताव को मंजूरी दे दी। केंद्रीय रक्षा मंत्रालय (एमओडी) ने जून 2016 में परियोजना को मंजूरी दी। नागरिक उड्डयन मंत्रालय ने मई 2018 में उत्तर प्रदेश सरकार को हवाई अड्डे के निर्माण के लिए सैद्धांतिक मंजूरी दी। जुलाई 2017 में, उड्डयन के केंद्रीय मुख्य सचिव ने उत्तर प्रदेश सरकार को योजना प्रक्रिया में तेजी लाने की चेतावनी दी क्योंकि हिसार हवाईअड्डा भी एनसीआर क्षेत्र की सेवा के लिए एक और हवाई अड्डे के निर्माण के लिए अपनी प्रतिस्पर्धी केंद्रीय कैबिनेट की मंजूरी पर जोर दे रहा था, क्योंकि दोनो पर ही किया जा रहा निवेश व्यर्थ जा रहा था।


title: नोएडा अंतर्राष्ट्रीय हवाई अड्डा

text: छह रनवे के साथ एक बार इसके सभी विस्तार पूरे हो जाने के बाद, यह भारत का सबसे बड़ा हवाई अड्डा और दुनिया के सबसे बड़े हवाई अड्डों में से चौथे पर होगा। केवल शिकागो-ओ'हारे और डलास/फोर्ट वर्थ क्रमशः आठ और सात रनवे के साथ बड़े हैं। छह रनवे वाले अन्य मौजूदा हवाई अड्डे एम्स्टर्डम, डेट्रॉइट, बोस्टन और डेनवर हैं । सितंबर 2019 तक, तीन रनवे के साथ, इंदिरा गांधी अंतर्राष्ट्रीय हवाई अड्डे के पास भारत के किसी भी हवाई अड्डे के रनवे की संख्या सबसे अधिक है।


title: नोएडा अंतर्राष्ट्रीय हवाई अड्डा

text: 2019 से, एक बार पूरा होने के बाद कुल आठ रनवे को लाने के लिए दो अतिरिक्त रनवे का प्रस्ताव है। यह भविष्य के विस्तार को ध्यान में रखते हुए किया जा रहा है और यह भूमि की उपलब्धता पर निर्भर है। मुख्यमंत्री योगी आदित्यनाथ ने इस प्रस्ताव को हरी झंडी दे दी है।


title: सऊदी अरब में धर्म

text: इस्लाम सऊदी अरब का राज्य धर्म है और इसके कानून के लिए सभी नागरिकों को मुस्लिम होने की आवश्यकता है। इस्लाम के अलावा धर्मों के अनुयायियों द्वारा सार्वजनिक पूजा प्रतिबंधित है। सऊदी अरब राष्ट्रीयता हासिल करने का प्रयास करने वाले किसी गैर-मुस्लिम इस्लाम में परिवर्तित होना चाहिए। इस्लामी कानून और उसके मानवाधिकार रिकॉर्ड के कार्यान्वयन के लिए सऊदी अरब की आलोचना की गई है।


title: सऊदी अरब में धर्म

text: सऊदी अरब एक इस्लामी लोकतंत्र है। धार्मिक अल्पसंख्यकों को अपने धर्म का अभ्यास करने का अधिकार नहीं है। गैर-मुस्लिम प्रचार पर प्रतिबंध लगा दिया गया है, और इस्लाम से दूसरे धर्म में रूपांतरण धर्मनिरपेक्षता के रूप में मृत्यु से दंडनीय है। गैर-मुस्लिमों द्वारा संभावित रूप से गैर-मुस्लिम धार्मिक सामग्रियों के वितरण सहित, बिलकुल अवैध है।


title: सऊदी अरब में धर्म

text: इस्लामी का आधिकारिक रूप हनबाली स्कूल की सुन्नी है, इसके सलाफी संस्करण में। आधिकारिक आंकड़ों के मुताबिक, सऊदी अरब नागरिकों के 75-85% सुन्नी मुस्लिम हैं, 10-15% शिया हैं। (आबादी का 30% से अधिक आबादी विदेशी श्रमिकों से बना है जो मुख्य रूप से मुस्लिम नहीं हैं।) यह अज्ञात है कि देश में कितने अहमदी मुस्लिम हैं। इस्लाम, मक्का और मदीना के दो सबसे पवित्र शहर सऊदी अरब में हैं। कई कारणों से, गैर-मुस्लिमों को पवित्र शहरों में प्रवेश करने की इजाजत नहीं है, हालांकि कुछ पश्चिमी गैर-मुसलमान मुसलमानों के रूप में छिपे हुए हैं।


title: सऊदी अरब में धर्म

text: एक अनुमान के अनुसार सऊदी अरब में लगभग 3,000,000 ईसाई हैं, लगभग सभी विदेशी श्रमिक। ईसाईयों ने अधिकारियों द्वारा धार्मिक उत्पीड़न की शिकायत की है। दिसंबर 2012 में एक मामले में, 35 इथियोपियाई ईसाई जेद्दाह में काम कर रहे थे (छः पुरुष और 29 महिलाएं जिन्होंने साप्ताहिक सुसमाचार प्रार्थना बैठक आयोजित की थी) को निजी प्रार्थना सभा आयोजित करने के लिए राज्य की धार्मिक पुलिस ने गिरफ्तार कर लिया था। जबकि आधिकारिक आरोप "विपरीत लिंग के साथ मिश्रण" था - सऊदी अरब में असंबद्ध लोगों के लिए एक अपराध - अपराधियों ने शिकायत की कि उन्हें ईसाईयों के रूप में प्रार्थना करने के लिए गिरफ्तार किया गया था।


title: सऊदी अरब में धर्म

text: 2001 तक, सऊदी अरब में अनुमानित 1,500,000 भारतीय नागरिक थे, उनमें से अधिकतर मुस्लिम, लेकिन कुछ हिंदू थे। अन्य गैर-मुस्लिम धर्मों की तरह, हिंदुओं को सऊदी अरब में सार्वजनिक रूप से पूजा करने की अनुमति नहीं है। सऊदी अरब अधिकारियों द्वारा हिंदू धार्मिक वस्तुओं के विनाश की कुछ शिकायतें भी हुई हैं।


title: पसली पिंजर

text: पसली पिंजर (rib cage) मानवों और अधिकांश अन्य कशेरुकी प्राणियों के वक्ष में स्थित एक हड्डियों का ढांचा होता है। इसकी हड्डियों को पसलियाँ कहा जाता है। यह वक्ष गुहा में स्थित महत्वपूर्ण अंगों की रक्षा करता है, जिनमें हृदय, फेफड़े, श्वासनली, ग्रासनली, थाइमस ग्रंथि, इत्यादि शामिल हैं। पसलियाँ शरीर के पीछे मेरुदण्ड से जुड़ी होती हैं। साधारण मानव पसली पिंजर में 24 पसलियाँ होती हैं।


title: सरह

text: सरह या सरहपा या सिद्ध सरहपा (८वीं शती) हिन्दी ,मैथिली, उड़ीया ,बंगाली के प्रथम कवि माने जाते हैं। उनको बौद्ध धर्म की वज्रयान और सहजयान शाखा का प्रवर्तक तथा आदि सिद्ध माना जाता है। उनका मूल नाम ‘राहुलभद्र’ था और उनके ‘सरोजवज्र’, ‘शरोरुहवज्र’, ‘पद्म‘ तथा ‘पद्मवज्र’ नाम भी मिलते हैं। वे पालशासक धर्मपाल (770-810 ई.) के समकालीन थे।


title: सरह

text: उनके जन्म-स्थान को लेकर विवाद है। एक तिब्बती जनश्रुति के आधार पर उनका जन्म-स्थान उड़ीसा बताया गया है। एक जनश्रुति सहरसा जिले के पंचगछिया ग्राम को भी उनका जन्म-स्थान बताती है।


title: सरह

text: सरहपा द्वारा रचित दोहाकोष में प्रयुक्त लिपि वर्तमान समय की कैथी, विदेह लिपि , असमिया लिपि और बांग्ला लिपि और उड़िया लिपि से बहुत कुछ मिलती है। राहुल सांकृत्यायन के अनुसार, सरहपाद सबसे प्राचीन सिद्ध या सिद्धाचार्य थे तथा वे उड़िया, और हिन्दी के 'आदि कवि' हैं। राहुल सांकृत्यायन के अनुसार सरहपाद, हरिभद्र नामक बौद्ध दार्शनिक के शिष्य थे जो स्वयं शान्तरक्षित के शिष्य थे। चूंकि तिब्बती ऐतिहासिक स्रोतों से यह सुज्ञात है कि शान्तरक्षित का जीवनकाल ८वीं शताब्दी का मध्यकाल था, तथा हरिभद्र पाल राजा धर्मपाल (७७० – ८१५ ई) के समकालीन थे, अतः प्रतीत होता है कि सरहपाद का जीवनकाल ८वीं शताब्दी का उत्तरार्ध या ९वीं शताब्दी का पूर्वार्ध रहा होगा।


title: सरह

text: सरहपा द्वारा रचित दोहागीतिकोष हिन्दी सन्त साहित्य परम्परा का 'आदि ग्रन्थ' प्रतीत होता है । उसके कुछ दोहे देखिए-


title: सरह

text: शबरपा : इनका जन्म 780 ई. में हुआ। यह क्षत्रिय थे। सरहपा से इन्होंने ज्ञान प्राप्त किया। चर्यापद इनकी प्रसिद्ध पुस्तक है।


title: सरह

text: लुइप : ये राजा धर्मपाल के राज्यकाल में कायस्थ परिवार में जन्मे थे। शबरपा ने इन्हें अपना शिष्य माना था। चौरासी सिद्धों में इनका सबसे ऊँचा स्थान माना जाता है। उड़ीसा के तत्कालीन राजा और मंत्री इनके शिष्य हो गए थे।


title: सरह

text: डोम्भिया : मगध के क्षत्रिय वंश में जन्मे डोम्भिया ने विरूपा से दीक्षा ग्रहण की थी। इनका जन्मकाल 840 ई. रहा। इनके द्वारा इक्कीस ग्रंथों की रचना की गई, जिनमें 'डोम्बि-गीतिका', योगाचार्य और अक्षरद्विकोपदेश प्रमुख हैं।


title: सरह

text: कण्हपा : इनका जन्म कायस्थ वंश में 820 ई. में हुआ था। ये कर्नाटक के थे, लेकिन बिहार के सोमपुरी स्थान पर रहते थे। जालंधरपा को इन्होंने अपना गुरु बनाया था। इनके लिखे चौहत्तर ग्रंथ बताए जाते हैं। यह पौराणिक रूढि़यों और उनमें फैले भ्रमों के विरोधी थे।


title: गन्धक

text: गन्धक या सल्फ़र (अंग्रेजी - Sulphur, Sulfur) एक रासायनिक तत्व है जिसकी परमाणु संख्या १६ होती है। इसका संकेत S होता है तथा परमाणुभार 32.1। यह आवर्त सारणी में ऑक्सीजन के ग्रूप (समूह) में आता है। यह जैव पदार्थों में विभिन्न रूपों में विद्यमान रहता है।


title: गन्धक

text: प्रकृति में सल्फर मुक्त तथा संयुक्त दोनों अवस्था में मिलता है। मुक्त अवस्था में यह ज्वालामुखी क्षेत्रों, मुख्यतः इटली के सिसली तथा जापान में पाया जाता है। अमेरिका के लुसियाना तथा टेक्सास राज्यों में पुथ्वी की सतह के 250 मीटर (लगभग 800 फुट) नीचे यह प्रचुर मात्रा में मिलता है।


title: विलेयता

text: किसी रसायन या यौगिक की किसी द्रव्य में घुल जाने की क्षमता को विलेयता या घुलनशीलता (Solubility) कहते हैं। जो पदार्थ घुलता है उसे 'विलेय' कहते हैं, जिसमें घोला जाता है उसे 'विलायक' कहते हैं, विलेय को विलायक में घोलने से 'विलयन' प्राप्त होता है। विलेय पदार्थ ठोस, द्रव या गैस कुछ भी हो सकती है। इसी प्रकार विलायक भी ठोस, द्रव या गैस कुछ भी हो सकता है। किसी विलायक में विलेय की कितनी मात्रा घोली जा सकती है उसे ही विलेय की विलेयता (Solubility) कहते हैं। किसी विलेय की विलेयता मूल रूप से विलेय और विलायक के भौतिक एवं रासायनिक गुणों पर तो निर्भर करता ही है, इसके अलावा विलयन के ताप, दाब एवं पीएच (pH) पर भी निर्भर करता है।


title: विलेयता

text: किसी विलायक में कोई विलेय मिलाने पर एक सीमा के बाद विलयन का सान्द्रण नहीं बढ़ता बल्कि विलेय की अतिरिक्त मात्रा अवक्षेपित (precipitate) होने लगती है।


title: शब्दभेदी

text: बारहवीं शताब्दी में,अजमेर में एक महान हिन्दू राजपूत सम्राट हुए पृथ्वीराज चौहान एक नायक जीवन का उपभोग किया उन्होंने वीरता जैसे उनके रक्त में सम्मिलित थी। कहते हैं युवावस्था में ही उन्हें, शब्दभेदी बाण चलने में महारत हासिल हो चुका था।


title: शब्दभेदी

text: जिस प्रकार आज के समय मे सेंसर जैसी वस्तु उपलब्ध है, कुछ इसी प्रकार से प्राचीन समय मे शब्दभेदी बाण जैसे शास्त्र के अस्तित्व को नकारा नही जा सकता। सनातन धर्म के गौरवशाली इतिहास में अनेको विभिन्न प्रकार के वैज्ञानिक आस्त्रो का उल्लेख मिलता है जो कि आज के समय मे किसी और रूप में हमारे सामने जीवंत है। शब्दभेदी बाण विद्या भी कुछ वैसी ही है।


title: कुम्भक

text: किसी भी प्रकार का प्राणायाम करते समय तीन क्रियाएँ की जातीं हैं- पूरक, कुम्भक और रेचक। कुम्भक भी दो प्रकार का होता है- आन्तरिक कुम्भक और वाह्य कुम्भक। श्वास को अन्दर रोकने की क्रिया को आन्तरिक कुम्भक तथा श्वास को बाहर रोकने की क्रिया को बाहरी कुम्भक कहते हैं। कुम्भक करते समय श्वास को अन्दर खींचकर या बाहर छोड़कर रोककर रखा जाता है।


title: कुम्भक

text: आन्तरिक कुम्भक- इसके अन्तर्गत नाक के छिद्रों से वायु को अन्दर खींचकर जितनी देर तक श्वास को रोककर रखना सम्भव हो, उतनी देर रखा जाता है और फिर धीरे-धीरे श्वास को बाहर छोड़ दिया जाता है।


title: कुम्भक

text: बाह्य कुम्भक - इसके अन्तर्गत वायु को बाहर छोड़कर जितनी देर तक श्वास को रोककर रखना सम्भव हो, रोककर रखा जाता है और फिर धीरे-धीरे श्वास को अन्दर खींचा लिया जाता है।


title: भारतीय छन्दशास्त्र

text: छन्द शब्द अनेक अर्थों में प्रयुक्त किया जाता है। "छन्दस्" वेद का पर्यायवाची नाम है। सामान्यतः वर्णों और मात्राओं की गेय-व्यवस्था को छन्द कहा जाता है। इसी अर्थ में पद्य शब्द का भी प्रयोग किया जाता है। पद्य अधिक व्यापक अर्थ में प्रयुक्त होता है। भाषा में शब्द और शब्दों में वर्ण तथा स्वर रहते हैं। इन्हीं को एक निश्चित विधान से सुव्यवस्थित करने पर 'छन्द' का नाम दिया जाता है।


title: भारतीय छन्दशास्त्र

text: छन्दशास्त्र इसलिये अत्यन्त पुष्ट शास्त्र माना जाता है क्योंकि वह गणित पर आधारित है। वस्तुतः देखने पर ऐसा प्रतीत होता है कि छन्दशास्त्र की रचना इसलिये की गई जिससे अग्रिम सन्तति इसके नियमों के आधार पर छन्दरचना कर सके। छन्दशास्त्र के ग्रन्थों को देखने से यह भी ज्ञात होता है कि जहाँ एक ओर प्रस्तार आदि के द्वारा आचार्य छन्दो को विकसित करते रहे वहीं दूसरी ओर कविगण अपनी ओर से छन्दों में किंचित् परिर्वन करते हुए नवीन छन्दों की सृष्टि करते रहे जिनका छन्दशास्त्र के ग्रन्थों में कालान्तर में समावेश हो गया।


title: भारतीय छन्दशास्त्र

text: (१) छन्दोविचिति, (२) छन्दोमान, (३) छन्दोभाषा, (४) छन्दोविजिनी (५) छन्दोविजिति, (छन्दोविजित), (६) छन्दोनाम,


title: भारतीय छन्दशास्त्र

text: (७) छन्दोव्याख्यान, (८) छन्दसांविच्य, (९.) छन्दसांलक्षण, (१०) छन्दःशास्त्र, (११) छन्दोऽनुशासन, (१२) छन्दोविवृति,


title: भारतीय छन्दशास्त्र

text: छन्दशास्त्र की रचना कब हुई, इस सम्बन्ध में कोई निश्चित विचार नहीं दिया जा सकता। किंवदन्ति है कि महर्षि वाल्मीकि आदिकवि हैं और उनका रामायण नामक काव्य आदिकाव्य है। 'मा निषाद प्रतिष्ठां त्वं गमः शाश्वती समाः यत्क्रौंचमिथुनादेकमवधिः, काममोहितं' - यह अनुष्टुप छन्द वाल्मीकि के मुख से निकला हुआ प्रथम छन्द है जो शोक के कारण सहसा श्लोक के रूप में प्रकट हुआ। यदि इस किंवदन्ती को मान लिया जाए, छन्द की रचना पहले हुई और छन्दशास्त्र उसके पश्चात् आया। वाल्मीकीय रामायण में अनुष्टुप छन्द का प्रयोग आद्योपान्त हुआ ही है, अन्य उपजाति आदि का भी प्रयोग प्रचुर मात्रा में प्राप्त होता है।


title: भारतीय छन्दशास्त्र

text: एक अन्य किंवदन्ती यह है कि छन्दशास्त्र के आदि आविष्कर्ता भगवान् शेष हैं। एक बार गरुड़ ने उन्हें पकड़ लिया। शेष ने कहा कि हमारे पास एक अप्रतिम विद्या है जो आप सीख लें, तदुपरान्त हमें खाएँ। गरुड़ ने कहा कि आप बहाने बनाते हैं और स्वरक्षार्थ हमें विभ्रमित कर रहे हैं। शेष ने उत्तर दिया कि हम असत्य भाषण नहीं करते। इसपर गरुड़ ने स्वीकार कर लिया और शेष उन्हें छन्दशास्त्र का उपदेश करने लगे। विविध छन्दों के रचनानियम बताते हुए अन्त में शेष ने "भुजङ्गप्रयाति" छन्द का नियम बताया और शीघ्र ही समुद्र में प्रवेश कर गए। गरुड़ ने इसपर कहा कि तुमने हमें धोखा दिया, शेष ने उत्तर दिया कि हमने जाने के पूर्व आपको सूचना दे दी। चतुर्भियकारैर्भुजङ्गप्रयातम् अर्थात् चार गणों से भुजङ्गप्रयाति छन्द बनता है और प्रयुक्त होता है। इस प्रकार छन्दशास्त्र का आविर्भाव हुआ।


title: भारतीय छन्दशास्त्र

text: इससे प्रतीत होता है कि छन्दशास्त्र एक दैवीय विद्या के रूप में प्रकट हुआ। इस प्रकार भी कहा जा सकता है कि इसके आविष्ककर्ता 'शेष' नामक कोई आचार्य थे जिनके विषय में इस समय कुछ विशेष ज्ञान और सूचना नहीं है। इसके पश्चात् कहा जाता है कि शेष ने अवतार लेकर पिंगलाचार्य के रूप में छन्दसूत्र की रचना की, जो पिंगलशास्त्र कहा जाता है। यह ग्रंथ सूत्रशैली में लिखा गया है और इस समय तक उपलब्ध है। इसपर टीकाएँ तथा व्याख्याएँ हो चुकी हैं। यही छंदशास्त्र का सर्वप्रथम ग्रंथ माना जाता है। इसके पश्चात् इस शास्त्र पर संस्कृत साहित्य में अनेक ग्रंथों की रचना हुई।


title: भारतीय छन्दशास्त्र

text: छंदशास्त्र के रचियताओं को दो श्रेणियों में विभक्त किया जा सकता है : एक आचार्य श्रेणी, जो छन्दशास्त्र का शास्त्रीय निरूपण करती है और दूसरी कवि श्रेणी, जो छन्दशास्त्र पर पृथक् रचनाएँ प्रस्तुत करती है। थोड़े समय के पश्चात् एक लेखक श्रेणी और प्रकट हुई जिनमें ऐसे लेखक आते हैं जो छन्दों के नियमादिकों की विवेचना अपनी ओर से करते हैं किंतु उदाहरण दूसरे के रचे हुए तथा प्रचलित अंशों से उद्धृत करते हैं। हिन्दी में भी छन्दशास्त्र पर अनेक ग्रन्थ लिखे गए हैं।


title: भारतीय छन्दशास्त्र

text: जिनका प्रयोंग वेदों में प्राप्त होता है। इनमें ह्रस्व, दीर्घ, प्लुत और स्वरित, इन चार प्रकार के स्वरों का विचार किया जाता है, यथा "अनुष्टुप" इत्यादि। वैदिक छंद अपौरुषेय माने जाते हैं। पिंगलाचार्य जी ने छन्द:शास्त्र में अध्याय 1से लेकर 4अध्याय के7वें सूत्र तक वैदिक छन्दों का प्रयोग किया गया है।


title: भारतीय छन्दशास्त्र

text: इनका प्रयोग साहत्यांतर्गत किया जाता हैं, किंतु वस्तुत: लौकिक छंद वे छंद हैं जिनका प्रचार सामान्य लोक अथवा जनसमुदाय में रहता है। ये छंद किसी निश्चित नियम पर आधारित न होकर विशेषत: ताल और लय पर ही आधारित रहते हैं, इसलिये इनकी रचना सामान्य अपठित जन भी कर लेते हैं। लौकिक छंदों से तात्पर्य होता है उन छंदों से जिनकी रचना निश्चित नियमों के आधार पर होती है और जिनका प्रयोग सुपठित कवि काव्यादि रचना में करते हैं। इन लौकिक छंदों के रचना-विधि-संबंधी नियम सुव्यवस्थित रूप से जिस शास्त्र में रखे गए हैं उसे "छंदशास्त्र" कहते हैं।


title: भारतीय छन्दशास्त्र

text: छंदों का विभाजन वर्णों और मात्राओं के आधार पर किया गया है। छंद प्रथमत: दो प्रकार के माने गए है : वर्णिक और मात्रिक।


title: भारतीय छन्दशास्त्र

text: गणात्मक वणिंक छंदों को वृत्त भी कहते हैं। इनकी रचना तीन लघु और दीर्घ गणों से बने हुए गणों के आधार पर होती है। लघु तथा दीर्घ के विचार से यदि वर्णों क प्रस्तारव्यवस्था की जाए आठ रूप बनते हैं। इन्हीं को "आठ गण" कहते हैं इनमें भ, न, म, य शुभ गण माने गए हैं और ज, र, स, त अशुभ माने गए हैं। वाक्य के आदि में प्रथम चार गणों का प्रयोग उचित है, अंतिम चार का प्रयोग निषिद्ध है। यदि अशुभ गणों से प्रारंभ होनेवाले छंद का ही प्रयोग करना है, देवतावाची या मंगलवाची वर्ण अथवा शब्द का प्रयोग प्रथम करना चाहिए - इससे गणदोष दूर हो जाता है। इन गणों में परस्पर मित्र, शत्रु और उदासीन भाव माना गया है। छंद के आदि में दो गणों का मेल माना गया है। वर्णों के लघु एवं दीर्घ मानने का भी नियम है। लघु स्वर अथवा एक मात्रावाले वर्ण लघु अथवा ह्रस्व माने गए और इसमें एक मात्रा मानी गई है। दीर्घ स्वरों से युक्त संयुक्त वर्णों से पूर्व का लघु वर्ण भी विसर्ग युक्त और अनुस्वार वर्ण तथा छंद का वर्ण दीर्घ माना जाता है।


title: भारतीय छन्दशास्त्र

text: अगणात्मक वर्णिक वृत्त वे हैं जिनमें गणों का विचार नहीं रखा जाता, केवल वर्णों की निश्चित संख्या का विचार रहता है विशेष मात्रिक छंदों में केवल मात्राओं का ही निश्चित विचार रहता है और यह एक विशेष लय अथवा गति (पाठप्रवाह अथवा पाठपद्धति) पर आधारित रहते हैं। इसलिये ये छंद लयप्रधान होते हैं।


title: भारतीय छन्दशास्त्र

text: वर्णिक छन्दों में वर्ण गणों के हिसाब से रखे जाते हैं। तीन वर्णों के समूह को गण कहते हैं। इन गणों के नाम हैं: यगण, मगण, तगण, रगण, जगण, भगण, नगण और सगण। अकेले लघु को ‘ल’ और गुरु को ‘ग’ कहते हैं। किस गण में लघु-गुरु का क्या क्रम है, यह जानने के लिए निम्नलिखित सूत्र सहायक होता है-


title: भारतीय छन्दशास्त्र

text: जिस गण को जानना हो उसका वर्ण इस में देखकर अगले दो वर्ण और साथ जोड़ लेते हैं और उसी क्रम से गण की मात्राएँ लगा लेते हैं, जैसे:


title: भारतीय छन्दशास्त्र

text: मात्राओं में जो अकेली मात्रा है, उस के आधार पर इन्हें आदिलघु या आदिगुरु कहा गया है। जिसमें सब गुरु है, वह ‘मगण’ सर्वगुरु कहलाया और सभी लघु होने से ‘नगण’ सर्वलघु कहलाया।


title: भारतीय छन्दशास्त्र

text: संस्कृत में इस का नाम 'दोहडिका' छन्द है। इसके विषम चरणों में तेरह-तेरह और सम चरणों में ग्यारह-ग्यारह मात्राएँ होती हैं। विषम चरणों के आदि में।ऽ। (जगण) इस प्रकार का मात्रा-क्रम नहीं होना चाहिए और अंत में गुरु और लघु (ऽ।) वर्ण होने चाहिए। सम चरणों की तुक आपस में मिलनी चाहिए। जैसे:


title: भारतीय छन्दशास्त्र

text: इस दोहे को पहली पंक्ति में विषम और सम दोनों चरणों पर मात्राचिह्न लगा दिए हैं। इसी प्रकार दूसरी पंक्ति में भी आप दोनों चरणों पर ये चिह्न लगा सकते हैं। अतः दोहा एक अर्धसम मात्रिक छन्द है।


title: भारतीय छन्दशास्त्र

text: हरिगीतिका छन्द में प्रत्येक चरण में 28 मात्राएँ होती हैं और अन्त में लघु और फिर गुरु वर्ण अवश्य होना चाहिए। इसमें यति 16 तथा 12 मात्राओं के बाद होती हैं; जैसे


title: भारतीय छन्दशास्त्र

text: इस छन्द में प्रत्येक चरण में छब्बीस मात्राएँ होती हैं और 14 तथा 12 मात्राओं के बाद यति होती है। जैसे:


title: भारतीय छन्दशास्त्र

text: छंदों का विभाजन मात्राओं और वर्णों की चरण-भेद-संबंधी विभिन्न संख्याओं पर आधारित है। इस प्रकार छंद सम, विषम, अर्धसम होते है। सम छंदों में छंद के चारों चरणों में वर्णस्वरसंख्या समान रहती है। अर्धसम में प्रथम, तृतीय और द्वितीय तथा चतुर्थ में वर्णस्वर संख्या समान रहती है। विषम छंद के चारों चरणों में वर्णों एवं स्वरों की संख्या असमान रहती है। ये वर्ण परस्पर पृथक् होते हैं वर्णों और मात्राओं की कुछ निश्चित संख्या के पश्चात् बहुसंख्यक वर्णों औ स्वरों से युक्त छंद दंडक कहे जाते है। इनकी संख्या बहुत अधिक है।


title: भारतीय छन्दशास्त्र

text: छंदो का विभाजन फिर अन्य प्रकार से भी किया जा सकता है। स्वतंत्र छंद और मिश्रित छंद। स्वतंत्र छंद एक ही छंद विशेष नियम से रचा हुआ रहता है।


title: भारतीय छन्दशास्त्र

text: दोहा और रोला के मिलाने से दोहे के चतुर्थ चरण की आवृत्ति उसके प्रथम चरण के आदि में की जाती है और दोहे के प्रारंभिक कुछ शब्द रोले के अंत में रखे जाते हैं। दूसरे प्रकार का मिश्रित छंद है "छप्पय" जिसमें चार चरण रोला के देकर दो उल्लाला के दिए जाते हैं। इसीलिये इसे षट्पदी अथवा छप्पय (छप्पद) कहा जाता है।


title: भारतीय छन्दशास्त्र

text: इनके देखने से यह ज्ञात होता है कि छंदों का विकास न केवल प्रस्तार के आधार पर ही हुआ है वरन् कवियों के द्वारा छंद-मिश्रण-विधि के आधार पर भी हुआ है। इसी प्रकार कुछ छंद किसी एक छंद के विलोम रूप के भाव से आए हैं जैसे दोहे का विलोम सोरठा है। ऐसा प्रतीत होता है कि कवियों ने बहुधा इसी एक छंद में दो एक वर्ण अथवा मात्रा बढ़ा घटाकर भी छंद में रूपांतर कर नया छंद बनाया है। यह छंद प्रस्तार के अंतर्गत आ सकता है।


title: भारतीय छन्दशास्त्र

text: लघु छंदों को छोड़कर बड़े छंदों का एक चरण जब एक बार में पूरा नहीं पढ़ा जा सकता, उसमें रचना के रुकने का स्थान निर्धारित किया जाता है। इस विरामस्थल को यति कहते हैं। यति के विचार से छंद फिर दो प्रकार के हो जाते हैं-


title: भारतीय छन्दशास्त्र

text: छंद में संगीत तत्त्व द्वारा लालित्य का पूरा विचार रखा गया है। प्राय: सभी छंद किसी न किसी रूप में गेय हो जाते हैं। राग और रागिनी वाले सभी पद छंदों में नहीं कहे जा सकते। इसी लिये "गीति" नाम से कतिपय पद रचे जाते हैं। प्राय: संगीतात्मक पदों में स्वर के आरोह तथा अवरोह में बहुधा लघु वर्ण को दीर्घ, दीर्घ को लघु और अल्प लघु भी कर लिया जाता है। कभी कभी हिंदी के छंदों में दीर्घ ए और ओ जैसे स्वरों के लघु रूपों का प्रयोग किया जाता है।


title: भारतीय छन्दशास्त्र

text: सर्वाधिक आनन्ददायी ध्वनि का पता लगाने के लिए प्राचीन भारतीय विद्वानों ने क्रमचय और संचय का उपयोग किया। पिंगल के छन्दःसूत्रम् में द्वयाधारी प्रणाली (बाइनरी सिस्टम) का वर्णन है जिसके प्रयोग द्वारा वैदिक छान्दों के क्रमचयों की गणना की जा सकती है। पिंगल तथा क्लासिकी युग के छन्दशास्त्रियों ने मात्रामेरु की विधि का विकास किया। मात्रामेरु, एक संख्या-अनुक्रम (सेक्वेंस) है जो 0, 1, 1, 2, 3, 5, 8 आदि के क्रम में चलता है। इसे प्रायः फिबोनाकी श्रेणी कहा जाता है। १०वीं शताब्दी के छन्दशास्त्री हलायुध ने छन्दःसूत्र के अपने भाष्य में तथाकथित पास्कल त्रिकोण के प्रथम पाँच पंक्तियों का वर्णन किया है। हलायुध ने मेरुप्रस्तार नामक विधि का विकास किया जो वस्तुतः 'पास्कल त्रिकोण' का ही दूसरा रूप है। इसलिए गणित की पुस्तकों में अब पास्कल त्रिकोण के स्थान पर 'हलायुध त्रिकोण' लिखा जाने लगा है। ११वीं शताब्दी के छन्दशास्त्री रत्नाकरशान्ति ने अपने छन्दोरत्नाकर नामक ग्रन्थ में एक कलनविधि दी है जिसके द्वारा "प्रत्ययों" से छन्दों के द्विपद गुणक की गणना की जाती है। जो छः प्रत्यय प्रयुक्त होते हैं, वे ये हैं-


title: भारतीय छन्दशास्त्र

text: संस्कृत परम्परा में साहित्यिक ज्ञान के पाँच अंगों में छन्द भी एक है। अन्य चार हैं- गुण, रीति या मार्ग, अलङ्कार, तथा रस। संस्कृत ग्रन्थों में छन्दों को पवित्र माना जाता है। इनमें भी गायत्री छन्द को सर्वाधिक परिशुद्ध एवं पवित्र माना जाता है।


title: भारतीय छन्दशास्त्र

text: भारतीय छन्दशास्त्र का दक्षिणपूर्वी एशिया के छन्दों एवं काव्य पर व्यापक प्रभाव पड़ा है। उदाहरण के लिए, थाई "चान" (). ऐसा माना जाता है कि यह प्रभाव या तो कम्बोडिया से होकर आया है या सिंहल से। संस्कृत छन्दों का ६ठी शताब्दी के चीनी साहित्य पर भी प्रभाव देखा गया है। शायद यह प्रभाव उन बौद्ध भिक्षुओं के साथ गया जो भारत से चीन गए।


title: भारतीय छन्दशास्त्र

text: संस्कृत छन्दशास्त्र से सम्बन्धित लगभग १५० ग्रन्थ ज्ञात हैं जिनमें कोई ८५० छन्दों की परिभाषा और वर्णन है।


title: सुशांत सिंह राजपूत की मृत्यु

text: बॉलीवुड अभिनेता सुशांत सिंह राजपूत को 14 जून 2020 को दोपहर में मुंबई के बांद्रा स्थित उनके आवास पर मृत पाये गये। मुंबई पुलिस के अनुसार उन्होंने पंखे से फंदा लगाकर आत्महत्या की। उनके अनुसार वे पिछले छह महीने से अवसाद में थे। उनकी पोस्टमॉर्टम रिपोर्टों के अनुसार उनकी मृत्यु "दम घुटने" से हुई। मुंबई पुलिस ने इस केस की जांच शुरू की और कई लोगों से पूछताछ की।


title: सुशांत सिंह राजपूत की मृत्यु

text: शुरुआत में कयास लगाए गए कि बॉलीवुड में व्याप्त भाई-भतीजावाद के कारण वे अवसाद में आए। इस कारण पुलिस ने जांच में कुछ फ़िल्म निर्माता कंपनियों तथा निर्देशकों से भी पूछताछ की। जनसाधारण में इस मामले को लेकर आक्रोश देखा गया और इसकी संदिग्धता को देखते हुए उन्होंने सीबीआई जांच की मांग शुरू की पर महाराष्ट्र सरकार ने इससे इंकार किया। मुंबई पुलिस की जांच के दौरान ही, 25 जुलाई को सुशांत के पिता ने पटना में प्राथमिकी दर्ज कर सुशांत की महिलामित्र अभिनेत्री रिया चक्रवर्ती और उनके परिवार पर धोखाधड़ी तथा मानसिक तनाव देने के आरोप लगाए। इस पर बिहार पुलिस ने भी कुछ दिन इसकी जांच की। 5 अगस्त को केंद्र ने सीबीआई जांच की अनुमति दी। अंततः रिया द्वारा दायर एक याचिका की सुनवाई में उच्चतम न्यायालय ने इस मामले की जांच सीबीआई से कराने का फैसला सुनाया।


title: सुशांत सिंह राजपूत की मृत्यु

text: "इंडियन एक्सप्रेस" ने बताया कि मुंबई पुलिस ने कहा कि अभिनेता ने नैदानिक अवसाद के लक्षण दिखाए थे और मनोचिकित्सक से परामर्श कर रहे थे। उनके घर में मेडिकल पेपर और अवसाद रोधी गोलियां मिलीं। ऐसे कयास लगाए जाते रहे हैं कि सुशांत आर्थिक परेशानी से जूझ रहे थे। हालांकि, उनके एक दोस्त ने इससे इनकार किया।


title: सुशांत सिंह राजपूत की मृत्यु

text: 28 जुलाई को, राजपूत के पिता केके सिंह ने पटना में बॉलीवुड अभिनेत्री रिया चक्रवर्ती और उनके परिवार के सदस्यों सहित छह लोगों के खिलाफ आत्महत्या के लिए उकसाने की प्राथमिकी दर्ज की थी। उसने अपनी शिकायत में आरोप लगाया कि उसने राजपूत को आर्थिक रूप से धोखा दिया और उसे मानसिक रूप से परेशान किया।


title: सुशांत सिंह राजपूत की मृत्यु

text: पूरे भारत में राजपूत की अप्रत्याशित मौत "चौंकाने वाली" खबर थी। कई प्रमुख नेताओं और अभिनेताओं ने सोशल मीडिया पर प्रतिक्रिया दी। ट्विटर पर, प्रधान मंत्री नरेंद्र मोदी ने राजपूत को "एक उज्ज्वल युवा अभिनेता जल्द ही चला गया" कहा। भारतीय क्रिकेटर सचिन तेंदुलकर ने भी अपने आघात व्यक्त किए।


title: सुशांत सिंह राजपूत की मृत्यु

text: राजपूत की मौत के कुछ घंटों बाद, कांग्रेस नेता संजय निरुपम ने ट्वीट किया, दावा किया कि उनकी 2019 की हिट फिल्म "छीछोरे के" बाद राजपूत ने सात फिल्में साइन की "थीं" और छह महीने के भीतर उन सभी को खो दिया था।


title: सुशांत सिंह राजपूत की मृत्यु

text: बाद में, बॉलीवुड अभिनेता शेखर सुमन ने #justiceforSushantforum नामक एक मंच बनाया, जिसमें केंद्रीय जांच ब्यूरो (CBI) की मौत की जांच की मांग की गई।


title: सुशांत सिंह राजपूत की मृत्यु

text: 17 जुलाई को, रिया चक्रवर्ती ने इंस्टाग्राम पर एक पोस्ट में केंद्रीय गृह मंत्री अमित शाह को टैग करते हुए सुशांत सिंह राजपूत की मौत की केंद्रीय जांच ब्यूरो (सीबीआई) जांच के लिए बुलाया।


title: सुशांत सिंह राजपूत की मृत्यु

text: पूर्व केंद्रीय मंत्री सुब्रमण्यम स्वामी ने प्रधानमंत्री मोदी को एक पत्र लिखकर 25 जुलाई को पीएम कार्यालय द्वारा निधन की सीबीआई जांच का अनुरोध किया था।


title: सुशांत सिंह राजपूत की मृत्यु

text: राजपूत के मामा ने आरोप लगाया कि उनके भतीजे की हत्या की गई थी, उन्होंने अभिनेता की मौत के दिन सीबीआई जांच की मांग की थी। 22 जुलाई को, ट्विटर हैशटैग # Candle4SSR दुनिया भर में एक मिलियन ट्वीट्स के साथ ट्रेंड किया, सीबीआई जांच की मांग की।


title: सुशांत सिंह राजपूत की मृत्यु

text: राजपूत की मृत्यु ने भारत में बॉलीवुड फिल्म उद्योग में भाई-भतीजावाद और बुरी प्रथाओं के बारे में बहस छेड़ दी। करन जौहर, संजय लीला भंसाली, सलमान खान, एकता कपूर और चार अन्य के खिलाफ बिहार उच्च न्यायालय में एक वकील सुधीर कुमार ओझा के खिलाफ मामला दर्ज किया गया है, जिसमें आरोप लगाया गया है कि सुशांत को भाई-भतीजावाद के कारण मना किया गया था, जिससे उनकी आत्महत्या हुई।


title: सुशांत सिंह राजपूत की मृत्यु

text: बाद में, कंगना रनौत और उनकी टीम ने बॉलीवुड में बड़े पैमाने पर भाई-भतीजावाद के खिलाफ एक अभियान शुरू किया। कंगना ने आरोप लगाया कि अभिनेता की मौत "हत्या" थी, जबकि इसके लिए "मूवी माफिया" को दोषी ठहराया गया था।


title: सुशांत सिंह राजपूत की मृत्यु

text: सुशांत का अंतिम संस्कार 15 जून को मुंबई स्थित पवन हंस श्मशान में उनके पिता द्वारा किया गया। उनके अंतिम संस्कार में अभिनेत्री कृति सनोन, श्रद्धा कपूर, विवेक ओबेरॉय, रणवीर शौरी, उदित नारायण आदि उपस्थित थे।


title: ब्रह्मसरोवर

text: ब्रह्मसरोवर भारत के हरियाणा राज्य के थानेसर में स्थित एक सरोवर है जो हिन्दुओं द्वारा अत्यन्त पवित्र माना जाता है। सूर्यग्रहण के अवसर पर यहां विशाल मेले का आयोजन किया जाता है। इस अवसर पर लाखों लोग ब्रह्मसरोवर में स्नान करते हैं। कई एकड़ में फैला हुआ यह तीर्थ वर्तमान में बहुत सुन्दर एवं सुसज्जित बना दिया गया है। कुरूक्षेत्र विकास बोर्ड के द्वारा इसे बहुत दर्शनीय रूप प्रदान किया गया है तथा रात्रि में प्रकाश की भी व्यवस्था की गयी है।


title: ब्रह्मसरोवर

text: कुरूक्षेत्र के जिन स्थानों की प्रसिद्धि संपूर्ण विश्व में फैली हई है उनमें ब्रह्मसरोवर सबसे प्रमुख है। इस तीर्थ के विषय में विभिन्न प्रकार की किंवदंतियां प्रसिद्ध हैं। इस तीर्थ के विषय में महाभारत तथा वामन पुराण में भी उल्लेख मिलता है। जिसमें इस तीर्थ को परमपिता ब्रह्मा जी से जोड़ा गया है।


title: ब्रह्मसरोवर

text: ब्रह्म सरोवर के उत्तरी तट पर कई धर्मशाला बनी हुई है जिनमें रोड़ धर्मशाला,गुर्जर धर्मशाला तथा जाट धर्मशाला मुख्य हैं ।इन दोनों धर्मशाला में सैलानियों को तीन समय का भोजन मुफ्त दिया जाता है।


title: ब्रह्मसरोवर

text: मिथकों की कहानियों के अनुसार, ब्रह्मा ने एक विशाल यज्ञ के बाद कुरुक्षेत्र की भूमि से ब्रह्माण्ड का निर्माण किया। यहां का ब्रह्म सरोवर सभ्यता का पालना माना जाता है। सरोवर का उल्लेख ग्यारहवीं शताब्दी के अल बरुनी के संस्मरणों में भी मिलता है, जिसे 'किताब-उल-हिंद' कहा जाता है। सरोवर का उल्लेख महाभारत में भी है कि युद्ध के समापन के दिन दुर्योधन ने खुद को पानी के नीचे छिपाने के लिए इसका इस्तेमाल किया था।


title: ब्रह्मसरोवर

text: भगवान शिव को समर्पित एक पवित्र मंदिर सरोवर के भीतर है, जो एक छोटे से पुल से सुलभ है। शास्त्रों के अनुसार, इस सरोवर में स्नान करने से [अश्वमेध यज्ञ]' करने की पवित्रता बढ़ती है। पूल में प्रत्येक वर्ष नवंबर के अंतिम सप्ताह और दिसंबर की शुरुआत में गीता जयंती समारोह के दौरान एक सांस लेने वाला दृश्य दिखाई देता है, जब पानी में तैरते दीपों का गहरा दान ’समारोह होता है और [आरती] होती है। यह वह समय भी होता है जब दूर-दूर से प्रवासी पक्षी सरोवर में आते हैं। सरोवर के पास [बिड़ला गीता] मंदिर और बाबा नाथ की हवेली का आकर्षण हैं।


title: ब्रह्मसरोवर

text: कहा जाता है कि यहाँ स्थित विशाल तालाब का निर्माण महाकाव्य महाभारत में वर्णित कौरवों और पांडवों के पूर्वज राजा कुरु ने करवाया था। कुरुक्षेत्र नाम 'कुरु के क्षेत्र' का प्रतीक है।


title: कांधार

text: कांधार या कंदहार अफ़ग़ानिस्तान का एक शहर है। यह अफगानिस्तान का तीसरा प्रमुख ऐतिहासिक नगर एवं कंदहार प्रान्त की राजधानी भी है। यह महाभारत काल में गंधार नाम से भी जाना जाता था। इसकी स्थिति 31 डिग्री 27मि उ.अ. से 64 डिग्री 43मि पू.दे. पर, काबुल से लगभग 280 मील दक्षिण-पश्चिम और 3,462 फुट की ऊँचाई पर है। यह नगर टरनाक एवं अर्ग़ंदाब नदियों के उपजाऊ मैदान के मध्य में स्थित है जहाँ नहरों द्वारा सिंचाई होती है, परंतु इसके उत्तर का भाग उजाड़ है। समीप के नए ढंग से सिंचित मैदानों में फल, गेहूँ, जौ, दालें, मजीठ, हींग, तंबाकू आदि लगाई जाती हैं। कंदहार से नए चमन तक रेलमार्ग है और वहाँ तक पाकिस्तान की रेल जाती है। प्राचीन कंदहार नगर तीन मील में बसा है जिसके चारों तरफ 24 फुट चौड़ी, 10 फुट गहरी खाई एवं 27 फुट ऊँची दीवार है। इस शहर के छह दरवाजे हैं जिनमें से दो पूरब, दो पश्चिम, एक उत्तर तथा एक दक्षिण में है। मुख्य सड़कें 40 फुट से अधिक चौड़ी हैं। कंदहार चार स्पष्ट भागों में विभक्त है जिनमें अलग-अलग जाति (कबीले) के लोग रहते हैं। इनमें चार-दुर्रानी, घिलज़ाई, पार्सिवन और काकार-प्रसिद्ध हैं।


title: कांधार

text: यहाँ वर्षा केवल जाड़े में बहुत कम मात्रा में होती है। गर्मी अधिक पड़ती है। यह स्थान फलों के लिए प्रसिद्ध है। अफगानिस्तान का यह एक प्रधान व्यापारिक केंद्र है। यहाँ से भारत को फल निर्यात होते हैं। यहाँ के धनी व्यापारी हिंदू हैं। नगर में लगभग 200 मस्जिदें हैं। दर्शनीय स्थल हैं अहमदशाह का मकबरा और एक मस्जिद जिसमें मुहम्मद साहब का कुर्ता रखा है।


title: कांधार

text: कंधार का इतिहास उथल-पुथल से भरा हुआ है। पाँचवीं शताब्दी ई. पू. में यह फ़ारस के साम्राज्य का भाग था। लगभग 326 ई. पू. में मकदूनिया के राजा सिकन्दर ने भारत पर आक्रमण करते समय इसे जीता और उसके मरने पर यह उसके सेनापति सेल्यूकस के अधिकार में आया। कुछ वर्ष के बाद सेल्यूकस ने इसे चन्द्रगुप्त मौर्य को सौंप दिया। यह अशोक के साम्राज्य का एक भाग था। उसका एक शिलालेख हाल में इस नगर के निकट से मिला है। मौर्य वंश के पतन पर यह बैक्ट्रिया, पार्थिया, कुषाण तथा शक राजाओं के अंतर्गत रहा। दशवी शताब्दी में यह अफ़ग़ानों के क़ब्ज़े में आ गया और मुस्लिम राज्य बन गया। ग्यारहवीं शताब्दी में सुल्तान महमूद, तेरहवीं शताब्दी में चंगेज़ ख़ाँ तथा चौदहवीं शताब्दी में तैमूर ने इस पर अधिकार कर लिया।


title: कांधार

text: 1507 ई. में इसे बाबर ने जीत लिया और 1625 ई. तक दिल्ली के मुग़ल बादशाह के क़ब्ज़े में रहा। 1625 ई. में फ़ारस के शाह अब्बास ने इस पर दख़ल कर लिया। शाहजहाँ और औरंगज़ेब द्वारा इस पर दुबारा अधिकार करने के सारे प्रयास विफल हुए। कंधार थोड़े समय (1708-37 ई.) को छोड़कर 1747 ई. में नादिरशाह की मृत्यु के समय तक फ़ारस के क़ब्ज़े में रहा। 1747 ई. में अहमदशाह अब्दाली ने अफ़ग़ानिस्तान के साथ इस पर भी अधिकार कर लिया। किन्तु उसके पौत्र जमानशाह की मृत्यु के बाद कुछ समय के लिए कंधार काबुल से अलग हो गया। 1839 ई. में ब्रिटिश भारतीय सरकार ने शाहशुजा की ओर से युद्ध करते हुए इस पर दख़ल कर लिया और 1842 ई. तक अपने क़ब्ज़े में रखा। ब्रिटिश सेना ने 1879 ई. में इस पर फिर से दख़ल कर लिया, किन्तु 1881 ई. में ख़ाली कर देना पड़ा। तब से यह अफ़ग़ानिस्तान राज्य का एक भाग है।


title: कांधार

text: अफगानिस्तान का एक प्रांत है। इसके उत्तर में ताइमानी तथा काबुल, पूर्व तथा दक्षिण में बलूचिस्तान और पश्चिम में फराह है। यदि काबुल से फराह तक एक सीधी रेखा मिला दी जाए तो यह प्रदेश दो स्पष्ट भागों में विभक्त हो जाता है। इस रेखा के उत्तर का भाग पहाड़ी है। धरातलीय ऊँचाई 4,000 फुट से 10,000 फुट तक है। दक्षिणी भाग नीचा है। अफगानिस्तान का एकमात्र मैदान हरौत, फराह एवं हेलमंद नदी द्वारा निर्मित है। कंदहार नगर के दक्षिण तथा पश्चिम में क्रमश: रेगिस्तान एवं अफगान-सीस्तान की मरुभूमि है। हेलमंद रेगिस्तानी नदी है जो उत्तर के ऊँचे पहाड़ों से निकलकर सीस्तान की मरुभूमि में समाप्त हो जाती है। प्राचीन काल में काबुल के नीचे के देश एवं कंदहार को गांधार देश कहते थे। धृतराष्ट्र की पत्नी गांधारी यहीं की थीं। यह सम्राट अशोक के सीमांत राज्यों में था। 11वीं सदी में महमूद गज़नवी ने कंदहार को अफगानों से छीन लिया था और 200 वर्षों तक उसके वंशजों का यहाँ साम्राज्य रहा। तदनंतर यह चंगेख खाँ, तैमूर लंग, बाबर और उसके परवर्ती मुगल सम्राटों (1625 ई. तक), ईरान के शाह अब्बास प्रथम, नादिर शाह, अहमदशाह दुर्रानी तथा अंग्रेजी साम्राज्य का अंग बना रहा। सन् 1747 ई. में अहमदशाह दुर्रानी ने अफगान साम्राज्य की नींव रखी और आधुनिक स्थल पर कंदहार नगर की, राजधानी के रूप में, स्थापना की।


title: तुलनात्मक साहित्य

text: तुलनात्मक साहित्य (Comparative literature) वह विद्या-शाखा है जिसमें दो या अधिक भिन्न भाषायी, राष्ट्रीय या सांस्कृतिक समूहों के साहित्य का अध्ययन किया जाता है। तुलना इस अध्ययन का मुख्य अंग है। साहित्य का तुलनात्मक अध्ययन व्यापक दृष्टि प्रदान करता है। संकीर्णता के विरोध में व्यापकता आज के विश्व-मनुष्य की आवश्यकता है।


title: तुलनात्मक साहित्य

text: तुलनात्मक साहित्य अंग्रेजी के ‘कम्पैरेटिव लिटरेचर’ का हिन्दी अनुवाद है। यह एक स्वतन्त्र विद्याशाखा के रूप में विकसित है तथा विदेश के विभिन्न विश्वविद्यालयों में इसके अध्ययन-अध्यापन के कार्य को आजकल विशेष महत्व दिया जा रहा है। अंग्रेजी के कवि ‘मैथ्यू आर्नल्ड’ ने सन् 1848 में अपने एक पत्र में सबसे पहले ‘कम्पैरेटिव लिटरेचर’ पद का प्रयोग किया था। भारत में सन् 1907 में रवीन्द्र नाथ ठाकुर ने विश्व साहित्य का उल्लेख करते हुए साहित्य के अध्ययन में तुलनात्मक दृष्टि की आवश्यकता पर जोर दिया था। मानव के सांस्कृतिक इतिहास की सहज धारा के आश्रय में ही ‘रवि बाबू’ ने तुलनात्मक साहित्य के अध्ययन पर बल दिया था।


title: तुलनात्मक साहित्य

text: तुलनात्मक साहित्य के विषय में एक स्वतंत्र अध्ययन को मान्यता देना आज भी विवादग्रस्त विषय है। तुलनात्मक साहित्य का भी एक दृष्टिकोण है, एक प्रविधि है और एक तकनीकी है। तुलनात्मक साहित्य की प्रवृत्तियॉं अभी भी पूरी तरह से स्थिर नहीं हो पायी हैं। इसके अध्ययन का आरम्भ हम इतिहास बोध से करते हैं, किन्तु उसकी परिसमाप्ति एक प्रकार के सार्वभौम साहित्येतिहास में होती हैं।


title: तुलनात्मक साहित्य

text: तुलनात्मक साहित्य, एकक साहित्य (single literature) अध्ययन से भिन्न है। एकक साहित्य का अध्ययन जहाँ साहित्य के सीमित अध्ययन की दिशा की ओर संकेत करता है, वहीं तुलनात्मक साहित्य हमें साहित्य के व्यापक अध्ययन की दिशा में ले जाता है। यहाँ तुलना इस बात की नहीं होती कि कौन-सा साहित्यकार श्रेष्ठ है बल्कि तुलना इस बात की होती है कि दोनों साहित्यकारों में समानता और भिन्नता के बिन्दु कौन-से हैं। कहाँ भाव-संवेदनाएं-विचार-कला एक दूसरे के साथ मिलते हैं कहाँ अलग हैं। यह दूसरे को पहचानने तथा स्वीकार करने की दिशा में पाठक को ले जाता है। वर्तमान समय में इसकी विशेष आवश्यकता है।


title: तुलनात्मक साहित्य

text: भारत एक बहुभाषी देश है। यहाँ न केवल 1652 मातृभाषाएँ है, अपितु अनेक समुन्नत साहित्यिक भाषाएं भी हैं। जिस प्रकार अनेक वर्षों के आपसी सम्पर्क और सामाजिक द्विभाषिकता के कारण भारतीय भाषाएं अपनी रूप रचना से भिन्न होते हुए भी अपनी आर्थिक संरचना में समरूप हैं, इसी प्रकार यह भी कहा जा सकता है कि अपने जातीय इतिहास, सामाजिक चेतना, सांस्कृतिक मूल्य एवं साहित्यिक संवेदना के संदर्भ में भारतीय साहित्य एक है। ‘भारतीय साहित्य और संस्कृति’ की संकल्पना के मूल्य में भारतीय संस्कृति की आधारभूत एकता और वैशिष्ट्य की पहचान की छटपटाहट है। किन्तु इस ‘पहचान’ के लिए जो प्रयास होना चाहिए था उसके लिए साहित्यिक अध्ययन का जो तुलनात्मक आधार मिलना चाहिए था और तुलनात्मक साहित्य के अध्ययन के जो संदर्भ, प्रणाली और तकनीक का विकास होना चाहिए था, वह दिखलाई नहीं पड़ता। भारत में बहुत कम विश्वविद्यालय हैं जहां ‘तुलनात्मक साहित्य’ की संकल्पना एक विधा के रूप में हो।


title: रत्नागिरि

text: रत्नागिरि (Ratnagiri) भारत के महाराष्ट्र राज्य के रत्नागिरि ज़िले में स्थित एक नगर है। यह उस ज़िले का मुख्यालय भी है। बाल गंगाधर तिलक की यह जन्‍मस्‍थली महाराष्ट् के दक्षिण-पश्चिम भाग में अरब सागर के तट पर स्थित है। यह कोंकण क्षेत्र का ही एक भाग है। यहां बहुत लंबा समुद्र तट हैं। यहां कई बंदरगाह भी हैं। यह क्षेत्र पश्चिम में सहयाद्रि पर्वतमाला से घिरा हुआ है। रत्नागिरि अल्‍फांसो आम के लिए भी प्रसिद्ध है।


title: रत्नागिरि

text: रत्नागिरि का मराठा इतिहास में महत्‍वपूर्ण स्‍थान है। यह 1731 ई. में सतारा के राजा के अधिकार में आ गया और यह 1818 ई. तक सतारा के कब्‍जे में रहा। 1818 ई. में इस पर अंग्रेजों ने कब्‍जा कर लिया। यहां पर एक किला भी है जिसे बीजापुर के राजपरिवार ने बनवाया था। बाद में 1670 ई. में इस किले की शिवाजी ने मरम्‍मत करवाई थी।


title: रत्नागिरि

text: रत्नागिरि का संबंध महाभारत काल से भी है। कहा जाता है अपने वनवास का तेरहवां वर्ष पांडवों ने रत्नागिरि से सटे हुए क्षेत्र में बिताया था। रत्नागिरि में ही म्‍यांमार के अंतिम राजा थिबू तथा विनायक दामोदर सावरकर को कैद कर रखा गया था।


title: रत्नागिरि

text: रत्नागिरी के लिए मुंबई से सीधी बस सेवा है। मुंबई सेंट्रल, बोरीबली तथा परेल से रत्नागिरी के लिए बसें चलती है।


title: रत्नागिरि

text: रत्नागिरी, रत्नदुर्ग या भगवती दुर्ग के रूप में जाना जाने वाला एक दुर्ग है। रत्नागिरी मुंबई से 220 किलोमिटर दक्षिण में स्थित है। सोलहवीं सदी में बीजापुर के सुल्तानों ने इसका निर्माण करवाया था। शिवाजी ने 1670 ई. में इसका पुननिर्माण कराकर मराठा नौसेना का प्रमुख केन्द्र बनाया। इस दुर्ग में तीन सुदृढ़ चोटियाँ हैं। दक्षिण की ओर स्थित सबसे बड़ी चोटी पारकोट के नाम से जानी जाती है। मध्य चोटी पर बाले नामक क़िला है, जिसमें प्रसिद्ध भगवती मंदिर आज भी सुरक्षित है। तीसरी चोटी मंदिर के पीछे ढलान पर है, जहाँ से कहा जाता है कि दंडित बंदियों को नीचे धकेलकर मार दिया जाता था। चोटी के पश्चिम में कुछ पुरानी गुफाएँ भी हैं। बर्मा (म्यांमार) के अंतिम राजा थिबॉ को अंग्रेजों ने 1885 ई. में देश निकाला देकर यहीं भेजा था तथा उसे विशेष रूप से नज़रबंद करके रखा गया था।


title: रत्नागिरि

text: जयगढ़ क़िले की स्‍थापना 17 वीं शताब्‍दी में हुई थी। जयगढ़ क़िला एक खड़ी पहाड़ी पर बना हुआ है। जयगढ़ क़िले के पास से ही संगमेश्‍वर नदी बहती है। जयगढ़ क़िले से आसपास का बहुत सुंदर दूश्‍य दिखता है।


title: रत्नागिरि

text: रत्नागिरि में दो विशाल बौद्व मठ थे। इनमें से एक दो मंजिला था। इस मठ में एक बड़ा आंगन था जिसके दोनों तरफ बौद्ध भिक्षुओं के रहने के लिए कमरे बने हुए थे। इस मठ के अतिरिक्‍त यहां से छ: मंदिर, हजारों छोटे स्‍तूप, 1386 मुहरें, असंख्‍य मूर्त्तियां आदि के अवशेष मिले हैं। इन स्‍तूपों में सबसे बड़ा स्‍तूप 47 फीट लंबा तथा 17 फीट ऊंचा था। यह स्‍तूप चार छोटे-छोटे स्‍तूपों से घिरा हुआ था। इस स्‍तूप की सजावट कमल के फूल, पंखूडि़यों तथा मणिकों से की गई थी।


title: रत्नागिरि

text: इस महल का निर्माण 1910-11 ई. में हुआ था। देश निकाला की सजा के बाद बर्मा (अब म्‍यांमार) के राजा और रानी इसी महल में रहे थे। वे लगभग पांच साल तक अपना समय यहां बिताया। यहीं इन दोनों की समाधि भी है जोकि पत्‍थर की बनी हुई है।


title: रत्नागिरि

text: यह स्‍थान प्रसिद्ध मराठी कवि केशवसूत का जन्‍मस्‍थान है। यह एक छोटा सा गांव है जोकि ग‍णपतिफूले से 1 किलोमीटर दूर है। केशवसूत के घर को अब छात्रावास का रूप दे दिया गया है। मराठी साहित्‍य परिषद ने केशवसूत की याद में यहां एक खूबसूरत स्‍मारक का निर्माण करवाया है।


title: रत्नागिरि

text: इस किले की स्‍थापना 17 वीं शताब्‍दी में हुई थी। यह किला एक खड़ी पहाड़ी पर बना हुआ है। इसके पास से ही संगमेश्‍वर नदी बहती है। इस किले से आसपास का बहुत सुंदर दूश्‍य दिखता है।


title: रत्नागिरि

text: यह स्‍थान स्‍वामी स्‍वरुपानंद से संबंधित है। स्‍वरुपानंद महाराष्‍ट्र के सबसे बड़े आ‍ध्‍यात्मिक गुरु थे। उन्‍होंने पावस को ही अपना निवास स्‍थान बनाया था। जिस मकान में स्‍वरुपानंद रहते थे उस भवन को अब आश्रम का रूप दे दिया गया है।


title: रत्नागिरि

text: यह गांव रत्नागिरि से 170 किलोमीटर दूर है। इसके पास समुद्र तट है। यह समुद्रतट नारियल के वृक्षों से भरा हुआ है। यहां शिव का एक पुराना मंदिर भी है। यहां आने वाले पर्यटक इस मंदिर को देखने जरुर आते हैं। यह मंदिर शैव धर्म के रहस्‍यवाद से संबंधित है।


title: रत्नागिरि

text: इस किले का निर्माण बहमनी काल में हुआ था। यह बाद में आदिल शाह के कब्‍जे में आ गया। 1670 ई. में शिवाजी ने इस किले पर कब्‍जा कर लिया। 1761 ई. तक इस किले पर सदाशिव राव भाऊ का अधिकार था। 1790 ई. में धुंधु भास्‍कर प्रतिनिधि ने इस किले की मरम्‍मत करवाई और इसके प्राचीरों का मजबूत किया। यह किला घोड़े की नाल के आकार में है। इसकी लंबाई 1300 मीटर तथा चौड़ाई 1000 मीटर है। यह किला तीन तरफ से समुद्र से घिरा हुआ है। इस किले का एक बुर्ज "सिद्धा बुर्ज' लाइट हाउस के रूप में काम करता था। "इस किले में देवी भगवती का एक बहुत ही आ‍कर्षक मंदिर है। इस किले के ३ दिशा में समुन्दर का खारा पानी होने बावजुद किले के कुऐ में मधुए पानी मिलता है।


title: रत्नागिरि

text: यह बीचों के लिए प्रसिद्ध है। यह रत्नागिरि से 2५ किलोमीटर स्थित है। यहां भगवान गणेश का एक प्रसिद्ध स्वयनभु मंदिर भी है। यहाँ मान्यता है कि जो भी भक्त बडी श्रद्धा से गणेशजीका दर्शन करते है तो गणेशजी उनकी मनोकामना पूर्ण करते है।


title: बभ्रुवाहन

text: वभ्रुवाहन, महाभारत का एक पात्र है। वह अर्जुन का एक पुत्र था जो चित्रवाहन की पुत्री मणिपुर (महाभारत) की राजकुमारी चित्रांगदा से उत्पन्न हुआ था, जब अर्जुन अपने वनवास काल में मणिपुर गए थे। चित्रवाहन की मृत्यु के बाद मणिपुर के राजा बने। युधिष्ठिर के अश्वमेध यज्ञ बभ्रुवाहन को उनकी माता चित्रांगदा ने यह नहीं बताया की अर्जुन ही उनके पिताजी है अश्व को पकड़ लेने पर अर्जुन से इनका घोर युद्ध हुआ अ विजयी हुए। किंतु माता के आग्रह पर इन्होंने मृतसंजीवक मणि द्वारा समरभूमि में अचेत पड़े अर्जुन को चैतन्य किया और अश्व को उन्हें लौटाते हुए यह अपनी माताओं-चिंत्रांगदा और उलूपी के साथ युधिष्ठिर के यज्ञ में सम्मिलित हुए (जैमि, अश्व., 37, 21-40; महा. आश्व. 79-90)।


title: किला राय पिथौरा

text: किला राय पिथौरा दिल्ली में स्थित एक दुर्ग है, जिसे चौहान वंश के राजाओं ने लालकोट के किले को मुहम्मद गोरी से जीतकर बढाया, एवं फिर इसका नाम किला राय पिथौरा रखा।


title: किला राय पिथौरा

text: दिल्ली का नाम राजा ढिल्लू के "दिल्हीका"(800 ई.पू.) के नाम से माना गया है, जो मध्यकाल का पहला बसाया हुआ शहर था, जो दक्षिण-पश्चिम सीमा के पास स्थित था। जो वर्तमान में महरौली के पास है। यह शहर मध्यकाल के सात शहरों में सबसे पहला था। इसे योगिनीपुरा के नाम से भी जाना जाता है, जो योगिनी (एक् प्राचीन देवी) के शासन काल में था।


title: किला राय पिथौरा

text: लेकिन इसको महत्त्व तब मिला जब 12वीं शताब्दी में राजा अनंगपाल तोमर ने अपना तोमर राजवंश लालकोट से चलाया, जिसे बाद में अजमेर के चौहान राजा ने मोहम्मद ग़ोरी से जीतकर इसका नाम किला राय पिथौरा रखा। 1192 में जब पृथ्वीराज चौहान मोहम्मद ग़ोरी से तराएन का युद्ध में पराजित हो गये थे, तब गोरी ने अपने एक दास को यहं का शासन संभालने हेतु नियुक्त किया। वह दास कुतुबुद्दीन ऐबक था, जिसने 1206 से दिल्ली सल्तनत में दास वंश का आरम्भ किया।


title: किला राय पिथौरा

text: इन सुल्तानों में पहले सुल्तान कुतुबुद्दीन ऐबक जिसने शासन तंत्र चलाया इस दौरान उसने कुतुब मीनार बनवाना शुरू किया जिसे एक उस शासन काल का प्रतीक माना गया है। उसने प्राथमिकता से हिन्दू मन्दिरों एवं इमारतों पर्कब्जा कर के या तोड़ कर उनपर मुस्लिम निर्माण किये। इसी में लालकोट में बनी ध्रुव स्तम्भ को कुतुब मीनार में परिवर्तन एवं कुव्वत उल इस्लाम मस्जिद्, आदि का निर्माण भी शामिल है।


title: किला राय पिथौरा

text: बाद में उसके वंश के बाद्, खिलजी वंश के अलाउद्दीन खिलजीने यहाँ अलाई मीनार बनवानी आरम्भ की, जो कुतुब मीनार से दोगुनी ऊँची बननी प्रस्तावित थी, परन्तु किन्हीं कारणवश नहीं बन पायी। उसी ने सीरी का किला और हौज खास भी बनवाये।


title: क्षेत्ररक्षण (क्रिकेट)

text: क्रिकेट के खेल में क्षेत्ररक्षण वह कला या विधा है जहां क्षेत्ररक्षक बल्लेबाज द्वारा मारी गयी गेंद को रन बचाने के लिये रोकता है, बल्लेबाज को आउट करने के लिये उसे हवा में कैच करता है अथतवा बल्लेबाज को रन आउट करने का प्रयास करता है। ""क्षेत्ररक्षक" " अपने शरीर के किसी भी भाग से गेंद रोक सकता है। परन्तु यदि वह जानबूझ कर टोपी या अन्य किसी वस्तु का प्रयोग गेंद रोकने के लिये करे तो विरोधी टीम को 5 रन पेनल्टी के रूप में देने पड़ते हैं। शर्त केवल यह है कि बल्लेबाज ने गेंद को बल्ले से खेलने का प्रयास किया हो ना कि उसे जाने देने का. क्षेत्ररक्षण के अधिकतर नियम क्रिकेट कानूनों की धारा 41 में परिभाषित हैं।


title: क्षेत्ररक्षण (क्रिकेट)

text: टेस्ट क्रिकेट के शुरू में क्षेत्ररक्षण पर अधिक ध्यान नहीं दिया जाता था, इसलिये अधिकतर क्षेत्ररक्षक साधारण हुआ करते थे। एक दिवसीय क्रिकेट के आने से इस कला में बहुत सुधार हुआ क्योंकि रन बचाना अत्यन्त महत्त्वपूर्ण हो गया था। एक उत्तम क्षेत्ररक्षक टीम एक दिन में 30 रन तक बचा सकती है।


title: क्षेत्ररक्षण (क्रिकेट)

text: टीम के 11 क्षेत्ररक्षकों में से एक विकेट कीपर होता है और एक गेंदबाज, तथा अन्य 9 कहीं भी रक्षण कर सकते हैं। कौन से स्थान भरे होंगे कौन से रिक्त ये कप्तान पर निर्भर करता है। अपने सहयोगियों से परामर्श करके कप्तान कभी भी रक्षण स्थान बदल सकता है। केवल गेंद फ़ेंके जाने की प्रक्रिया के दौरान यह निषेध है।


title: क्षेत्ररक्षण (क्रिकेट)

text: क्रिकेट में कई क्षेत्ररक्षक स्थान नियत हैं, जिनमें से कुछ का प्रयोग सामान्य तौर पर किया जाता है जबकि अन्य का प्रयोग कभी-कभार ही किया जाता है। परन्तु यह कोई पत्थर की लकीर नहीं है तथा इनके इतर भी अन्य स्थान होते हैं। अधिकतर क्षेत्ररक्षक स्थान बल्लेबाज को केन्द्र मान कर नामित किये गये हैं। उदाहरण के लिये कवर, मिड विकेट तथा लेग जैसे शब्द रक्षक से बल्लेबाज की दिशा और कोण को बयान करते हैं। साथ ही इनके पूर्व लगने वाले शब्द जैसे लॉन्ग, सिली, डीप तथा शार्ट बल्लेबाज से रक्षक की दूरी बताते हैं। बैकवर्ड तथा फ़ार्वर्ड शब्दों का प्रयोग कर रक्षण स्थानों को और बेहतर प्रकार से नियत किया जाता है।


title: क्षेत्ररक्षण (क्रिकेट)

text: चित्र में आम प्रयोग की रक्षण अवस्थाओं को चिन्हित किया गया है (बल्लेबाज दाहिने हाथ का हो तो) उसके बायीं ओर की दिशा "लेग साईड" या "ऑन साईड" कहलाती है तथा दायीं ओर "ऑफ साईड" . बायें हाथ के बल्लेबाज के लिये यह व्यवस्था इसके बिल्कुल विपरीत हो जाती है।


title: क्षेत्ररक्षण (क्रिकेट)

text: कुछ रक्षण स्थान उग्र रक्षण के लिये जाने जाते हैं, जैसे कि स्लिप (1, 2, 3 या अधिक संख्या में, कीपर की ओर से गिनती). स्लिप का ध्येय बल्लेबाज के बल्ले के कोने से निकले ’एज’ को लपकना होता है। अन्य उग्र रक्षण स्थान हैं "फ्लाई स्लिप", "गली", "लेग गली", लेग स्लिप तथा शार्ट व सिली स्थान. इसके अतिरिक्त बैट पैड वह रक्षण अवस्था है जहां गेंद "बैट और फिर पैड" से लग कर एक मीटर के अन्दर ही गिरती है और वहां खड़ा रक्षक उसे लपक लेता है। ये सभी अवस्थायें रन रोकने की नहीं बल्कि आउट करने का ध्येय रखतीं हैं।


title: क्षेत्ररक्षण (क्रिकेट)

text: इसके अतिरिक्त ज़रूरी है कि गेंदबाज गेंद फेंकते हुये पिच पर ना आये. आम तौर पर गेंदबाज सिली मिड ऑफ या सिली मिड ऑन तक आ जाते हैं।


title: क्षेत्ररक्षण (क्रिकेट)

text: इसके अलावा कमेंटेटरों को अन्य शब्द प्रयोग करते भी सुना गया है, जैसे सामान्य गली से थोड़ा वाइड, अथवा मिड ऑफ से थोड़ा डीप, उसे थोड़ा शार्ट आना चाहिए इत्यादि.


title: क्षेत्ररक्षण (क्रिकेट)

text: क्षेत्ररक्षक को कहीं भी खड़ा किया जा सकता है, जब तक वह निम्न नियमों क पालन करे. गेंद फेंके जाने के समय:


title: क्षेत्ररक्षण (क्रिकेट)

text: इन नियमों में से किसी का भी उल्लन्घन होने पर अम्पायर नो बोल करार दे सकता है। गेंदबाज के हाथ से स्ट्राइकर तक गेंद पहुंचने तक कोई खिलाड़ी हिलना नहीं चाहिये, अन्यथा डेड बाल दिया जाता है। बल्लेबाज के निकट खड़े खिलाड़ी भी लेश मात्र ही हिल सकते हैं। हां सीमा पर खड़े खिलाड़ी गेंद फेंके जाते समय पिच की ओर आ सकते हैं, परन्तु सीमा की ओर जाना निषेध है।


title: क्षेत्ररक्षण (क्रिकेट)

text: विकेट कीपर व गेंदबाज के अलावा अन्य 9 रक्षक कहां तैनात होंगे यह कप्तान के लिये एक अत्यंत महत्वपूर्ण सामरिक निर्णय होता है।


title: क्षेत्ररक्षण (क्रिकेट)

text: एक कप्तान के लिये अत्यंत ज़रूरी है कि वह "आक्रमण" व "रक्षा" दोनों के बीच सटीक तालमेल बना सके. आक्रामक क्षेत्ररक्षण में रक्षक बल्लेबाज के निकट खड़े किये जाते हैं ताकि अधिक कैच पकड़े जा सकें. उदाहरण के लिये स्लिप व शार्ट लेग आक्रामक क्षेत्ररक्षण स्थान हैं।


title: क्षेत्ररक्षण (क्रिकेट)

text: कई परिस्थितियां क्षेत्ररक्षण को प्रभावित करती हैं, जैसे मैच की स्थिति, गेंदबाज का कौशल, बल्लेबाज नया है या जम चुका है, गेंद की स्थिति, पिच की हालत, रोशनी व खेल समाप्त होने में बाकी समय.


title: क्षेत्ररक्षण (क्रिकेट)

text: 9 खिलाडियों को कहां क्षेत्ररक्षण कराना है यह कप्तान के लिये एक महत्त्वपूर्ण निर्णय होता है। यह संख्या दोनों ओर एक सी नहीं हो सकती.


title: क्षेत्ररक्षण (क्रिकेट)

text: कमेन्ट्री में जब ’"5-4 फ़ील्ड" ’ कहा जाता है तो उसका अर्थ होता है 5 क्षेत्ररक्षक ऑफ की तरफ़ और 4 लेग की ओर.


title: क्षेत्ररक्षण (क्रिकेट)

text: आम तौर पर ऑफ की ओर अधिक क्षेत्ररक्षक रखे जाते हैं क्योंकि अधिकतर गेंदबाज ऑफ स्टम्प पर ही गेंद करते हैं और वहीं ज़्यादा शाट जाते हैं।


title: क्षेत्ररक्षण (क्रिकेट)

text: प्रचुर आक्रमण की अवस्था में 3 से 4 स्लिप व 2 गली तक हो सकते हैं। यानी ऑफ पर 9 मे से 6 रक्षक. साथ रहते हैं मिड ऑन, मिड विकेट तथा फ़ाइन लेग, यानी 7-2 की फ़ील्ड. लेग की ओर लगे दोनों रक्षक अधिकतर खाली रहते हैं क्योंकि गेंदबाजी ऑफ स्टंप पर केन्द्रित रहती है और अधिकतर शाट भी उसी ओर जाते हैं। यह आक्रमण संरचना बल्लेबाज को लेग की ओर खाली स्थानो पर शाट मारने को बाध्य करती है जिससे उसके आउट होने की संभावनाएं बढ़ जाती हैं।


title: क्षेत्ररक्षण (क्रिकेट)

text: जैसे जैसे मैच आगे जाता है, संरचना फ़िर 5-4 या 6-4 की हो सकती है। तथा रक्षक स्लिप व गली त्याग कर सुदूर सीमा पर जा सकते हैं।


title: क्षेत्ररक्षण (क्रिकेट)

text: दूसरी ओर लेग स्पिनर अधिकतर 4-5 की संरचनासे काम करते हैं क्योंकि उनका आक्रमण लेग स्टम्प पर केन्द्रित होता है। इसके द्वारा वह लेग दिशा में कैच, टांगों के पीछे से आउट करने व स्टम्प आउट का प्रयास करते हैं।


title: क्षेत्ररक्षण (क्रिकेट)

text: कुछ खास मौकों पर 2-7 की संरचना का प्रयोग किया जाता है। सभी गेंदबाज लेग स्टम्प पर गेंद रखते हैं तथा रन बनाने के लिए बल्लेबाज को खतरा उठाना पड़ता है। लेग स्टंप के बाहर आकर शॉट खेलें पर स्टंप पूरे दिखने लगते हैं। रिवर्स स्वीप या पुल तथा हाथ बदल कर खेलना भी काफी खतरनाक होता है।


title: क्षेत्ररक्षण (क्रिकेट)

text: इसके विपरीत 7-2 की संरचना में आक्रमण ऑफ स्टम्प पर रखा जाता है। बल्लेबाज या तो गेंद जाने देता है या लेग दिशा में शाट खेलने के प्रयास में खतरा मोल ले लेता है।


title: क्षेत्ररक्षण (क्रिकेट)

text: एक अन्य आक्रामक संरचना में "लेग की ओर सीमा पर रक्षक" तैनात कर बाउन्सर फेंके जाते हैं। हुक या पुल करने के प्रयास में बल्लेबाज कैच दे बैठता है। धीमी गति गेंद के लिये इसमें रक्षक 10-15 मीटर आगे खड़े किये जाते हैं ताकि लेग ग्लांस तथा स्वीप शॉट रोके जा सकें.


title: क्षेत्ररक्षण (क्रिकेट)

text: विकेट कीपर को छोड़कर क्षेत्ररक्षण करने वाले पक्ष का कोई अन्य सदस्य दस्ताने या एक्सटर्नल लेग गार्ड नहीं पहन सकता. हालांकि क्षेत्ररक्षक (विशेषकर बल्ले के नजदीक क्षेत्ररक्षण करने वाले खिलाड़ी) अपने कपड़ों के भीतर शिन प्रोटेक्टर, ग्रॉइन प्रोटेक्टर (बॉक्स) और चेस्ट प्रोटेक्टर पहन सकते हैं। विकेट कीपर के अतिरिक्त कोई अन्य क्षेत्ररक्षक हाथ या उंगलियों की सुरक्षा वाले उपकरण तभी पहन सकते हैं जब अम्पायर इसके लिए सहमत हो.


title: क्षेत्ररक्षण (क्रिकेट)

text: क्षेत्ररक्षकों को हेलमेट और फेसगार्ड पहनने की अनुमति है। इन्हें सामान्यत: सिली प्वाइंट या सिली मिड विकेट की स्थिति में पहना जाता है, जहां क्षेत्ररक्षक को बल्लेबाज के नजदीक होने की वजह से इतना समय नहीं मिल पाता कि वह सीधे सिर पर लगने वाले गेंद से बच सके. हेलमेट या लिड पहनकर खेलने में होनेवाली असुविधा की वजह से यह कार्य प्राय: टीम के सबसे जूनियर सदस्य को सौंपा जाता है। अगर हेलमेट का उपयोग सिर्फ एक तरफ से क्षेत्ररक्षण करने के लिए किया जा रहा हो तो जब यह उपयोग में नहीं हो, उस समय इसे विकेटकीपर के पीछे रख दिया जाएगा. मैदान के एक छोटे से हिस्से को पिच के भीतर अस्थायी भंडारण के उपयोग के लिए बने केविटी के रूप में तैयार किया जाता है जो लगभग 1 मीटर × 1 मीटर × 1 मीटर के आकार का होता है और घास से ढका होता है। यह क्षेत्ररक्षण करने वाले टीम के हेलमेट, शिन पैड या ड्रिंक रखने के लिए उपयोग में आता है। जिस समय क्षेत्ररक्षक ने हेडगियर नहीं पहन रखा हो, उस समय हेडगियर से गेंद लगने पर बल्लेबाजी करने वाले पक्ष को को 5 रनों की पेनाल्टी दी जाती है। उस स्थिति में बल्लेबाजी करनेवाली टीम को इस पेनाल्टी से छूट मिलती है, जब किसी बल्लेबाज को गेंद छोड़ते या उससे बचते समय उस गेंद से चोट लग जाती है। 19वीं शताब्दी में हैट पहने हुए क्षेत्ररक्षकों द्वारा कैच लेने के लिए किए जा रहे पक्षपातपूर्ण हरकतों को रोकने के लिए यह नियम बनाया गया था।


title: क्षेत्ररक्षण (क्रिकेट)

text: चूंकि क्रिकेट के गेंद ठोस होते हैं और बल्ले से मारने पर इनकी गति बहुत तेज हो सकती है, इससे लगने वाले चोट से बचने के लिए सुरक्षात्मक उपकरण पहनने की सलाह दी जाती है। क्रिकेट के खेल में चोट की वजह से कुछ खिलाड़ियों की मौत हो चुकी है, लेकिन ये मामले विरले ही होते हैं।


title: क्षेत्ररक्षण (क्रिकेट)

text: परंतु अन्त में यह याद रहना चाहिये की कोई भी खिलाड़ी केवल क्षेत्ररक्षण के कारण टीम में नहीं रखा जाता. चयन का कारण तो बल्लेबाजी या गेंदबाजी कला ही होती है। यहां तक कि कीपर से भी रन बनाने की अपेक्षा की जाती है।


title: क्षेत्ररक्षण (क्रिकेट)

text: आरम्भ से ही क्रिकेट की गेंद को फेंकने की स्पर्धायें होती रही हैं। विज़्डन में लिखा है कि 1882 में राबर्ट पर्चिवाल ने डर्हम सैन्ड्ज़ रेस कोर्स पर 140 गज 2 फ़ुट (128. 7 मीटर) गेंद फेंकी थी। पूर्व एसेक्स हरफ़नमौला इयन पौन्ट ने 1981 में केप टाउन में 138 गज (126.19 मीटर) गेंद फेंकी. कहा जाता है कि सोवियत भाला फेंक खिलाड़ी जनुस लुसिस जिन्होनें 1968 में ओलम्पिक स्वर्ण पदक जीता था, उन्होंने 150 गज गेंद फेंकी, मगर यह अपुश्ट है।


title: क्षेत्ररक्षण (क्रिकेट)

text: बल्लेबाजी व गेंदबाजी की तरह क्षेत्ररक्षण में भी प्रशिक्षक का चलन हो गया है। वर्तमान दौर के कुछ नामी प्रशिक्षक हैं:


title: मलेरिया का निदान

text: अनेक मलेरिया-ग्रस्त क्षेत्रों में बुखार के हर मरीज को मलेरिया का आनुमानिक निदान दे दिया जाता है और कुनैन से इलाज शुरु कर दिया जाता है। इसके साथ ही रक्त की पट्टिकाएँ भी बना ली जाती हैं, लेकिन इलाज शुरु करने के लिए इसके परिणामों की प्रतीक्षा नहीं की जाती। ऐसा कई ऐसे क्षेत्रों में भी किया जाता है जहाँ सामान्य प्रयोगशाला परीक्षणों की सुविधाए उपलब्ध नहीं हों। लेकिन मलावी में हुआ एक अध्ययन बताता है कि बुखार के साथ-साथ यदि गुदा का तापमान, नाखूनों में रक्तहीनता और तिल्ली के आकार को भी ध्यान में लिया जाए तो मलेरिया के अनावश्यक उपचार से बहुत बचा जा सकता है (निदान में 21 से 41 तक बढ़ोतरी)।).


title: मलेरिया का निदान

text: रक्त पट्टिकाओं का सूक्ष्मदर्शी से परीक्षण करना मलेरिया के निदान का सबसे सस्ता, अच्छा तथा भरोसेमंद तरीका माना जाता है।